Åndelig Omsorg - Projekter - Religiosity and coping in a secular society\nForside » Projekter » Religiosity and coping in a secular society\nReligiosity and coping in a secular society\nPubliceret af Heidi Frølund Pedersen, den 2. marts 2015Ph.d. & post doc.\nAntagelsen at mennesker vender sig til religion, når de bliver konfronteret med større, negativelivsbegivenheder - særligt i forbindelse med livstruende sygdom - har fået større opmærksomhed i tro og helbred forskningen igennem de sidste 15 år. Det er foreslået, at religion kan optræde som en 'coping' ressource for individet i forbindelse med håndteringen af negative livsbegivenheder.\nEmpiriske undersøgelser har overvejende fundet, at religiøs coping er forbundet med positive udfald så som større velbefindende samt lavere forekomst af sorg og lidelse ('distress'), om end resultaterne har været modstridende. De senere år er målingen af religiøs coping blevet forfinet, og studier har fundet, at visse former for religiøs coping, der afspejler religiøs tvivl, følelse af åndelig forladthed, og tanker om Guds straf (også kaldet 'negativ religiøs coping'), synes at udgøre en byrde i individets tilpasning, og er blevet associeret med lavere velbefindende, større forekomst af sorg og lidelse, samt forøget dødelighedsrisiko blandt medicinsk syge patienter. Dog er størstedelen af de empiriske studier gennemført i USA, der er blevet betegnet som det mest religiøse af de moderne, vestlige samfund. Vi ved meget lidt om religionens rolle i forbindelse med større negative livsbegivenheder i mere sekulariserede samfund som de skandinaviske. I nærværende afhandling var hovedformålet at undersøge, i hvilken grad nydiagnosticerede danske lungepatienter vender sig til religion som en coping ressource i sammenligning med raske danskere, hvoraf nogle angav negative livsbegivenheder. Derudover blev det undersøgt, i hvilken grad religiøs coping var forbundet med livskvalitet, og om individuelle psykosociale karakteristika var forbundet med negativ religiøs coping (også kaldet 'religiøs anfægtelse'). Slutteligt blev det undersøgt hvorvidt spørgeskemaer om religiøs coping udviklet i USA er valide og anvendelige i en sekulær kontekst.\nMed henblik på at tilvejebringe ny viden om religiøs coping i sekulære samfund blev fire uafhængige empiriske undersøgelser gennemført, og inkluderede en gruppe nydiagnosticerede lungepatienter (hovedsageligt patienter med lungekræft og kronisk obstruktiv lungesygdom) samt en rask kontrolgruppe matchet til lungepatientgruppen på baggrund af alder og køn. De to grupper svarede på spørgsmål om socio-demografiske forhold, religiøs coping målt med spørgeskemaet 'Brief religious coping scale' (Bief RCOPE), religiøse, spirituelle, og eksistentielle overvejelser, livskvalitet, eksistentielt velvære, og personlighedsfaktorer såsom personlighedstræk og tilknytningsstil. Den raske kontrolgruppe blev bedt om at angive, om de havde oplevet negative livsbegivenheder indenfor de sidste 12 måneder. Endvidere blev en kvalitativ undersøgelse gennemført blandt tre fokusgrupper bestående af raske danskere, samt 10 individuelle interviews med lungekræftpatienter. Deltagerne blev bedt om at respondere på spørgeskemaet om religiøs coping (Brief RCOPE) og et nyt skema om spiritual coping, og reflektere over indholdet og relevansen af spørgeskemaet i forbindelse med håndteringen af negative livsbegivenheder.\nI undersøgelse 1 blev det fundet at lungepatienter i nogen grad angav at anvende religiøse coping strategier i forbindelse med sygdomshåndtering. Positiv religiøs coping forekom oftere end negative religiøse coping strategier. Dog var forekomsten af religiøs coping betydeligt lavere end niveauet fundet i studier fra USA. Patienter, der anså sig selv som troende eller spirituelle, angav mere positiv religiøs coping end ikke-troende patienter, men ingen forskelle blev fundet i forekomsten af negativ religiøs coping mellem troende, spirituelle og ikke-troende patienter. Positiv religiøs coping var ikke signifikant forbundet med livskvalitet, mens negativ religiøs coping viste sig at være signifikant forbundet med lavere livskvalitet blandt lungepatienter. Derudover viste resultaterne at en mindre andel af lungepatienterne angav at have haft flere religiøse, spirituelle, og eksistentielle overvejelser som følge af deres sygdom, og mens en minoritet angav at have et behov for at tale med sundhedspersonalet om eksistentielle og spirituelle overvejelser, ønskede ingen at tale med sundhedspersonalet om deres religiøse overvejelser.\nUndersøgelse 2 viste, at lungepatienter angav signifikant mere positiv religiøs coping, særligt\npositiv religiøs mening og behov for tilgivelse, i sammenligning med en gruppe af raske danskere, hvoraf nogle angav negative livsbegivenheder. Positiv religiøs coping var ikke signifikant associeret med livskvalitet eller eksistentielt velbefindende i nogen af de deltagende grupper. Derimod viste negativ religiøs coping sig at være signifikant forbundet med lavere livskvalitet udelukkende blandt lungepatienter. Ydermere blev det fundet at raske kontrolpersoner, der ikke angav negative livsbegivenheder og som rapporterede at modtage støtte fra deres trosfæller, havde en højere livskvalitet og eksistentielt velvære.\nI undersøgelse 3 blev det udforsket, hvorvidt forskellige psykosociale faktorer var forbundet med det at opleve religiøse anfægtelser (negativ religiøs coping) blandt midaldrende og ældre danskere, hvoraf nogle angav negative livsbegivenheder. I de indledende analyser blev det foreslået, at indflydelsen af en negativ livsbegivenhed på livskvalitet, lavere indkomst, højere niveauer af personlighedstrækket neuroticisme, usikker tilknytning, højere frekvens af kirkegang, samt at angive støtte fra ens trosfæller var forbundet med det at opleve religiøse anfægtelser. Dog viste den endelige regressionsanalyse indeholdende de signifikante variable fra de indledende analyser, at neuroticisme og det at modtage støtte fra ens trosfæller var de eneste signifikante variable forbundet med det at opleve religiøse anfægtelser.\nUndersøgelse 4 havde til formål at efterprøve, hvorvidt et spørgeskema om religiøs coping udviklet i USA (Brief RCOPE) og et nyligt udviklet spørgeskema om spirituel coping var anvendelige og valide blandt en gruppe af raske midaldrende og ældre danskere samt danske lungekræftpatienter. I en eksplorativ tematisk analyse fremkom tre temaer med relation til validitet: 1) Betydningen af individets tilgængelige sprog og "religiøse kapital" og 2) betydningen af den konkrete kontekst som individet er situeret i, når vedkommende bliver adspurgt om religiøs coping. Derudover blev temaet om 3) hvorvidt religion og spiritualitet skal anskues som et universelt eller et kontekst-specifikt fænomen, der er målbart og sammenligneligt på tværs af kulturer, fundet at være afgørende i forhold til validitet, og blev diskuteret i relation til de anvendte metoder indenfor religionspsykologien.\nPå baggrund af de fire undersøgelser, kan det konkluderes, at religiøs coping som målt ved hjælp af Brief RCOPE i nogen grad var forekommende blandt danskere, som var konfronteret med større negative livsbegivenheder, særligt blandt lungepatienter. Dette støtter til dels hypotesen, at livstruende sygdom kan få folk til at vende sig til religion, selv blandt mennesker der generelt opfattes som meget sekulariserede. Dog, som sådan kan religiøs coping operationaliseret ved hjælp af Brief RCOPE ikke siges at have været et centralt fænomen blandt de deltagende personer, fordi dette spørgeskema forudsætter en teistisk forståelse af "det hellige" (opfattelsen af en konkret og handlende Gud). Selvom næsten 65% af lungepatienterne og de raske kontrolpersoner angav at tro på Gud eller en spirituel kraft, viser sociologiske undersøgelser, at karakteren af gudstro har ændret sig fra konkret tro på en personlig og aktiv Gud til mere udefinerbare og upersonlige begreber om et højere væsen. Den kvalitative undersøgelse viste, at religiøs tro og religiøs oplevelse for mange deltagere var privat og ofte med karakter af 'tavs viden', hvilket indikerer at kvantitative måleredskaber kan vise sig at være problematiske at anvende, særligt i sekulære kulturer, fordi deltagerne kan opleve vanskeligheder ved at skulle tilgå deres personlige tro eller overbevisning på et rent kognitivt plan. Ydermere fandt den kvalitative undersøgelse tegn på forekomsten af andre religiøse og spirituelle meningsdannelsesstrategier i håndteringen af negative livsbegivenheder, som ikke blev indfanget af Brief RCOPE. Dette antyder at religiøs og spirituel tro er vigtigt, selv blandt\npersoner, der ikke anser sig selv for meget religiøse, men at nye måleredskaber og metoder er nødvendige i fremtidige studier. Narrativ metode kan måske i højere grad give den enkelte\nmulighed for at komme i kontakt med, hvordan personlig tro er blevet udformet, hvad den rummer, og hvordan den bliver betydningsfuld i tolkningen og meningsdannelsen i forbindelse med negative livsbegivenheder. Imidlertid, som fundet i denne afhandling, så er det at udtrykke religiøs tvivl, tanker om Guds straf og følelsen af åndelig forladthed i forbindelse med lungesygdom forbundet med lavere livskvalitet, hvilket antyder at patienten oplever stor anspændthed og fortvivlelse i forbindelse med lungesygdommen. Sundhedspersonalet bør derfor tage denne potentielle trussel mod helbred og velvære alvorligt og være opmærksom på "religiøs anfægtelse" blandt lungepatienter. Dog er der brug for mere viden om forekomsten af religiøs, men også spirituel anfægtelse og eksistentiel fortvivlelse, blandt forskellige medicinske grupper i sekulære samfund inden forslag til intervention eller forebyggelse kan foreslås. Fremtidige studier kan med fordel rette opmærksomhed mod den potentielle indflydelse af individuelle forskelle i udviklingen af religiøse og spirituelle anfægtelser, og eksistentiel fortvivlelse.\nHele afhandlingen kan rekvireres ved henvendelse til Grete Schärfe, gresch@nordfiber.dk.


Areo Undergulve A/S styrker organisationen - Areo\nAreo Undergulve A/S styrker organisationen\nDen 1. november kunne vi med stor glæde byde velkommen til Henrik Henriksen, som er ny afdelingschef for produktionen i Areo Undergulve A/S.\nBred erfaring inden for betonbranchen\nHenrik er uddannet Anlægstruktør og Byggetekniker. Han har siden 2006 arbejdet inden for betonelement-branchen både som sælger, projektleder og teknisk chef. Senest har Henrik været ansat som projektleder hos Arkil A/S.\nService og høj kvalitet\nAreo Undergulve A/S er inde i en positiv udvikling, som vi ønsker at bygge videre på. For at styrke den positive udvikling kommer Henrik til at varetage videreudviklingen af produktionsafdelingen i Areo Undergulve A/S. Han får det overordnede ansvar for produktionsstyring og planlægning, så vi fortsat kan yde den bedste service til vores kunder og levere produkter af en høj kvalitet.


Drama i vente når liagens 2. div afgøres her i weekenden\nDer skal sættes navne på fem oprykkere, når Sejlsportsligaens 2. division sejler sæsonens sidste stævne i den kommende weekend, 10.-11. september.\nLørdag og søndag er Skovshoved Sejlklub vært for sæsonafslutningen i Sejlsportsligaens 2. division. Helt i front har Yachtklubben Furesøen allerede sikret sig oprykning efter en suveræn serie med to sejre og en tredjeplads ved de hidtidige tre stævner.\nSejlklubben Sundet, Silkeborg Sejlklub og Struer Sejlklub følger som nummer 2, 3 og 4 - og de skal hver især falde helt sammen, hvis oprykningen skal glippe i sidste øjeblik. På fjerdepladsen har Struer således hele ti point ned til den øjeblikkelige femteplads.\nHer begynder dramaet til gengæld.\nFør start ligger Sønderborg Yacht Club på femtepladsen med 47 point. Samme pointtal har Helsingør Sejlklub på sjettepladsen, lige efter med 46 point ligger Gilleleje Sejlklub, og så kan Thurø Sejlklub med 43 point fra en aktuel ottendeplads i høj grad også nå at blande sig.\nDen af de fire klubber, der rammer topformen i Skovshoved, kan formentlig indløse billet til 1. divison 2017.\nSejladserne begynder lørdag formiddag og slutter med FINAL 6 søndag fra kl. 14.00.\nFølg oprykningskampen via livetracking på sejlsportsligaen.dk.


SUPER PREMIUM HUNDEMAD: PRIS, ANMELDELSER - OM HUNDE - 2021\nSuper premium hundemad - professionel ernæring\nNormalt præsenteres en serie af sådanne fødevarer i et stort udvalg af forskellige ranter, der er designet til oprindelse af hundeacer, deres alder, fysiologiske tilstand, tilbøjelighed til visse sygdomme mv. Til dette indeholder specielle tilsætningsstoffer super-premium mad.\nTil produktion super premium hundemad har deres egne standarder. For det første er det en del af kødfoderen, som hovedkomponenten i rovdyrens kost. Og i en superpræmie skal kødfoder være mindst 40%.\nOgså i dette foder er ikke tilladt tilstedeværelsen af konserveringsmidler og kunstige additiver samt soja, som ikke fordøjes af hundens krop. Alle dens ingredienser er lavet af friske og naturlige produkter: kød, grøntsager, korn, frugt, urter. Således får hunden i sin rene form protein, fiber, vitaminer og kulhydrater.\nDer er flere producenter i verden, hvis tørfoder er superpræmie. Disse er Royal Canin, Hill's, Orijen, "Mera Dog" og andre.\n"Mera Dog" er en tør hundemad fra en førende tysk producent med 60 års erfaring med at producere den bedste hundemad. Baseret på den seneste videnskabelige udvikling fokuserer fabrikanten på at beskytte kæledyret mod negative miljømæssige faktorer på grund af en afbalanceret kost.\nOrijen canadisk mad er repræsentativ for den nye premium premium hundemad produktlinje. Dens produktion anvender lavtemperaturbehandlingsmetoder (90 grader C) til et par, der bevarer produktets smag og naturlige anvendelighed.\nDesværre er der ikke meget valg i vores by i vores by. Jeg var lige nødt til at vælge mellem Royal Canin og Pro-Plan. Som følge heraf valgte jeg Pro-Plan hundemad, fordi der ikke er kunstige konserveringsmidler i den. I det mindste siger producenten.\nOg ikke ked af det. Fordøjelsen af hundene forbedret, og gassen stoppede fuldstændigt. Ja, og hunde spiser med stor appetit. Især hvis du drypper lidt vand. Min kræsne pige blev vild og stoppede med jævne mellemrum at føde mad. Uld skinner og viser det i god stand.\nEgor Min hund har udviklet en kraftig fødevareallergi. Forsøgte alle mulige ting og intet hjalp. Og hvis der pludselig ikke var allergi, så hunden simpelthen nægtede at spise en slags mad. Endelig foreskrev dyrlægen os den mest allergivenlige hundemad - Canide med laks.\nOg så fandt vi den perfekte mad til vores kæledyr. Nu køber vi denne mad i poser på 18 kg. Men her er det meget vigtigt ikke at løbe ind i en falsk. Derfor er det bedre at bestille som opdrættere fra producenten. Så vil de endda bringe ham hjem.\nHvad jeg synes om super premium mad er, at de kommer i mange forskellige sorter. Der er masser at vælge imellem selv den mest begejstrede kæledyr. Vi køber Royal Cunning til vores Yorkshire terrier til små racer til følsom hud.\nKære besøgende på www.dogsecrets.ru, hvis du nogensinde har brugt en super premium klasse feed i din kæledyrs ernæring, vær venlig at dele din mening med læserne af vores ressource.


EUX-elektriker – det ambitiøse valg for unge og virksomheder by EVU - issuu\nElbranchen har fået ny uddannelse – tag godt imod de nye eux-elektrikere Eux-elektrikeruddannelsen er for den fagligt dygtige og ambitiøse unge, som har mod på at tage to uddannelser på samme tid - en elektrikeruddannelse og en gymnasial uddannelse. Elbranchen er i vækst, og der stilles store krav til branchens medarbejdere om at kunne håndtere flere og mere komplekse tekniske systemer og opgaver. Det betyder, at kravene til uddannelse af vore unge stiger. Derfor har TEKNIQ og Dansk El-Forbund taget initiativ til en ny uddannelse - eux-elektrikeren. Med et eux-bevis i hånden får den unge både et svendebrev som elektriker og et eux-bevis, som fx giver direkte adgang til at søge ind på en videregående uddannelse.\nEux-elektrikeruddannelsen er særligt attraktiv for elbranchens virksomheder, fordi: Uddannelsen kombinerer en erhvervsuddannelse med gymnasiale fag. Derved får den unge og virksomheden et forløb, hvor det faglige niveau hæves i forhold til den ordinære elektrikeruddannelse. Virksomheden får mulighed for at tiltrække dygtige unge med høje ambitioner for deres uddannelse og fremtidige karriere. Eux-elektrikeruddannelsen appellerer primært til ambitiøse, motiverede og modne unge, som virksomheden dermed vil få glæde af i det daglige. Eux-elektrikeren er en ny banebrydende uddannelse, som kan være med til at løfte det faglige niveau for nyuddannede i elbranchen og dermed medvirke til øget vækst og udviklingsmuligheder i virksomhederne. Eux-elektrikere er karriereorienterede og giver i kraft af den særlige sammensætning af EUD og gymnasiale fag direkte adgang til videregående uddannelser som fx diplomingeniør, maskinmester eller fx civilingeniør under forudsætning af, at lærlingen vælger matematik på A-niveau.\nEux-bevis - fagindhold Eux-beviset er på niveau med en gymnasial uddannelse og omfatter bl.a.: 1) Dansk på A-niveau og matematik op til A-niveau, engelsk på B-niveau og samfundsfag på C-niveau. 2) Kemi på C-niveau, fysik på B-niveau, teknikfag på A-niveau, og informationsteknologi på C-niveau. 3) En større skriftlig opgave. 4) Et skriftligt eksamensprojekt, der udarbejdes i to eller tre fag. Fagene skal omfatte mindst et fag på mindst B-niveau og et fag fra erhvervsuddannelsen.\nEux-svendebrev - fagindhold Eux-svendebrevet er på niveau med en elektrikeruddannelse. Valg af speciale er helt afgørende for fagindholdet. Eux-elektrikere kan vælge mellem et af elbranchens 4 specialer nemlig;\nForholdene vedrørende løn og ansættelse er de samme som for den ordinære elektrikeruddannelse. Se evt. mere i folderen ”At være en læreplads i elbranchen”, som kan downloades fra www.evu.dk.\nUddannelsesaftale Uddannelsesaftalen kan indgås mellem virksomhed og lærling enten før eller efter grundforløbet. Grundforløbet har en varighed på 39 uger. I denne periode skal lærlingen finde en virksomhed, som vil indgå uddannelsesaftale for enten et eux- eller et ordinært elektrikeruddannelsesforløb. Uddannelsesaftaleblanketten udleveres af den lokale erhvervsskole og underskrives af parterne. De første tre måneder af praktiktiden betragtes som prøvetid, hvor parterne kan opsige aftalen. Skoleophold medregnes ikke i prøvetiden.\nStudieforløb Eux-elektrikeruddannelsen er en vekseluddannelse på linje med den ordinære elektrikeruddannelse. Lærlingen skifter således mellem at være i praktik i en virksomhed og modtage teoriundervisning på en erhvervsskole. Eux-elektrikeruddannelsen er 6 - 7 måneder længere end den ordinære elektrikeruddannelse. Denne forlængelse af uddannelsestiden har betydning for fordeling af praktik og teoriperioderne. Det betyder bl.a., at grundforløbet som udgangspunkt tager 39 uger, da væsentlige teoretiske kompetencer skal nås her. Praktikperioderne er forkortet mellem 11 og 15 uger i forhold til den ordinære uddannelse, dels fordi det antages, at lærlingen hurtigere når et højt fagligt/praktisk niveau, og dels for at uddannelsestiden ikke bliver for lang.\nStudieforløb eux- kontra ordinær elektrikeruddannelse Ændring i skole- og praktikperioder Praktikperiode\nSamlet set vil fordelingen af praktik og teoriperioder tilgodese både virksomhedens behov for oplæring af lærlingen i forhold til kompetencemål for praktikperioderne og skoleuddannelsens faglige mål på gymnasialt niveau i udvalgte fag. Se fordeling af praktik og teoriperioder i illustrationen herunder.\nElektrikeruddannelsen med studiekompetence Uddannelsens opbygning Grundforløb\nInstallationsteknik: 4 år og 7 måneder\nStyrings- og reguleringsteknik: 5 år\nKommunikationsteknik: 5 år\nBygningsautomatik: 4 år og 7 måneder\nPraktik i virksomheden (antal uger)\nAlle farvede felter er skoleperioder på erhvervsskolen (antal uger)\nKontakt Kontakt en erhvervsskole, som kan hjælpe dig i gang med euxelektrikeruddannelsen: Teknisk Erhvervsskole Center (Frederiksberg) – www.tec.dk\nUddannelseskonsulent Susanne Jakobsen tlf.: 3817 7037 – mobil: 2545 3050 – suj@tec.dk Uddannelseskonsulent Jan Sander Jensen tlf.: 3817 7199 – mobil: 2545 3636 – jsj@tec.dk Herningsholm Erhvervsskole – www.herningsholm.dk\nUddannelsesleder Peter S. Nielsen tlf.: 7213 4520 – mobil: 2542 4520 – psn@herningsholm.dk Skive Tekniske Skole – www.skivets.dk\nStudievejleder Søren Frandsen tlf.: 9914 9226 – mobil: 6155 8188 – sof@skivets.dk Technology College Aalborg – www.tcaa.dk\nUddannelses- og Erhvervsvejleder Kaj Thybo tlf.: 7250 1000 – mobil: 2526 6227 – ktj@tcaa.dk Den Jydske Haandværkerskole – www.hadstents.dk\nUddannelses- og erhvervsvejleder Niels Søndergaard tlf.: 8937 0100 – mobil: 3078 5900 – ns@hadstents.dk Aarhus TECH – www.aarhustech.dk\nVirksomhedskonsulent Charlotte Aabling tlf.: 8937 3533 – mobil: 2223 4166 – caa@aarhustech.dk Uddannelseschef Rene Villefrance Henriksen tlf.: 8937 3161 – mobil: 2223 4538 – rvh@aarhustech.dk Syddansk Erhvervsskole - www.sde.dk\nOdense: Vejleder Niels Christian Nielsen tlf.: 7010 9900 - mobil: 2067 4837 – ncn@sde.dk Vejle: Faglærer Jens Bramstrup Hansen tlf.: 7010 9900 – mobil: 2845 8513 – jbh@sde.dk Roskilde Tekniske Skole – www.rts.dk\nDansk El-Forbund, www.def.dk\nStudievejleder Teddy Larsen tlf.: 4630 0400 – mobil: 3017 3874 – tela@rts.dk\nTEKNIQ Installatørernes Organisation, www.tekniq. dk\nTradium - tradium.dk\nVi henviser til mere information om elektrikeruddannelsen i folderen ”At være en læreplads i elbranchen” eller ”Elektrikeruddannelsen, information til praktikvirksomheder”, som begge kan downloades fra www.evu.dk.\nEUC Sjælland - eucsj.dk\nUddannelseschef Bent Oppelstrup tlf: 7011 1010 – mobil: 2141 6853 – bent.oppelstrup@tradium.dk Uddannelseschef Leif Dam Pedersen tlf: 41601599 – ldpe@eucsj.dk Erhvervsskolen Nordsjælland - esnord.dk\nUddannelseschef Ole Sørensen Ttf.: 48290000 - os@esnord.dk\nUdgivet af EVU i Januar 2013. Seneste revision: 4. april 2013\nFlere oplysninger kan fås hos EVU, El- og Vvs-branchens Uddannelsessekretariat, Højnæsvej 71, 2610 Rødovre, tlf.: 3672 6400, evu@evu.dk, www.evu.dk\nEUX-elektriker – det ambitiøse valg for unge og virksomheder


Artikler Tale og samtale om musik i dagligstuen\nOptakt - Artikler - Tale og samtale om musik i dagligstuen\nTale og samtale om musik i dagligstuen\nDet er en meget lille stue, og den er ikke en del af et privat hjem; men der er hygge og intimitet som i en dagligstue. Den 24. marts åbnede musikjournalist Per Wium ’Wiums Musik Salon’ på Østerbro i København. Tre gange om ugen kan man her møde folk med noget på hjerte – om musik i bredeste forstand og om formidlingen af den.\nI Den Store Danske Encyklopædi defineres ordet salonkultur som ’selskabeligt samvær i et privat hjem, hvor husfruen og en kreds af venner konverserer om litteratur, kunst og politik, deklamerer, musicerer eller spiller teater’. I Wiums Musik Salon er der er ikke plads til de store fysiske udfoldelser, men rent musikalsk er der højt til loftet og ingen tale om musikalske grænser. Ser man ned over den første måneds saloner, finder man blandt andet så forskellige navne som værtens eget hjertebarn, The Beatles, den estiske komponist Arvo Pärt og den danske filmkomponist Sven Gylmark.\nWiums Musik Salon er lagt ambitiøst til rette med hele tre arrangementer om ugen. Til gengæld er der som sagt begrænset plads til 18 mennesker der kommer ganske tæt på hinanden i det lille tidligere butikslokale i Helsingborggade på Østerbro.\nHistorier der fænger\nI salonen den 7. april fik vi et indblik i den kendte musikformidler Claus Johansens tanker om hvad der kan få publikum til på en gang at slappe af og spidse ører. Claus Johansen har været ansat på DR P2, har indledt utallige koncerter, holdt foredrag og undervist i mange år. Han er en mester i med lune og vid at fortælle anekdoter og fremdrage historiske begivenheder som sætter musikken ind i en vedkommende ramme.\nDet gælder om at skabe en behagelig stemning hvor alle føler sig godt tilpas, også selv om de ikke er vant til klassisk musik eller kender noget til den på forhånd, mener han. Derfor fortæller han for eksempel hellere en historie om Bachs fatale øjenoperation end om hvordan mesteren skruer en trestemmig fuga sammen.\nPå Haydns tid var det fuldstændig utænkeligt at spille andet end ny musik skrevet i tiden til tidens publikum. Nu dyrker vi gerne tidligere tiders musik, og nutidens kompositionsmusik har et forholdsvis lille publikum.\nMusikjournalisten Trine Boje Mortensen er en af dem hvis hjerne er åbnet på vid gab for den nye musik, som hun formulerer det, og hun vil meget gerne invitere andre ind i nutidsmusikkens spændende univers. Det gør hun på bloggen ’Nutidsmusik’, som vi før har henvist til her på Optakt, og den 16. april er hun gæst i Wiums Musiksalon. Det skal nok blive spændende.\nSe Per Wiums hjemmeside\nSe Trine Boje Mortenses blog ’Nutidsmusik’ – Luft fra andre planeter\nWiums Musik Salon har åbent søndage kl 15.00 og mandag/tirsdage kl 17.00.\nNogle gange kommer et passioneret menneske og fortæller om et musik-emne. Disse saloner hedder 'musikfortællinger', og der er gode eksempler på cd-spilleren.\nAndre gange byder salonen på 'musiksamtaler'. Her er Per Wium vært og en musiker eller komponist fortæller i interview om sin karriere og sine musik-favoritter.\nDet koster 80 kr at deltage i en musiksalon. Udover oplevelsen og musikken bydes der på kildevand.


16. oktober 2016 hos Pia Jessen, Nyminde Græsningslau, Vesterlundvej 107, 6830 Nr. Nebel\nDeltagere: Camilla, Josephine, Anette, Noomi, Maj-Britt, Pia og Lone\nDer holdes kursus i kåring / dyrskuebedømmelse 20. november i Herning. Camilla og Josephine deltager fra Spælsauforeningen, og Camilla vil tage får med. Maj-Britt tager evt. med som trækker.\nRacebeskrivelsen for spælsau er ændret for 2017. Den nye beskrivelse læner sig meget op ad den norske beskrivelse, med langt større fokus på ulden, end vi kender fra i dag. Vi synes i bestyrrelsen, at det er vigtigt at vi arbejder mod den norske standard. I Norge er racen i dag delt op i Gammel Norsk Spælsau og Farga Spæl, og dennne opdeling vil vi på sigt også gerne have i Danmark. Racebeskrivelsen for nuværrende tager dog udgangspunkt i Gammel Norsk Spælsau. Den nye beskrivelse er godkendt af et flertal i bestyrrelsen og indsendt inden bestyrrelsesmødet. Der har dog været givet udtryk for følgende bekymring:\n· Dyrskuerne ligger i juni og juli. Hvis vi skal stille vores dyr med 5 mdr gammel uld, er dette måske ikke optimalt, da det er den naturlige fældesæson for spælsau.\n· Anette udtrykker bekymring for, at der står at ulden skal vægte 60% i racegodkendelsen. Bekymringen går på, om vi kommer til at avle mod dyr der ikke har så lette læmninger, som vi kender i dag, eller om vi på andre måder ender med et dårligere dyr, end vi kender i dag.\nFor at imødegå bekymringen med uldlængden og fældning, aftales at spælsauforeningen arbejder på at arrangere et skue til efteråret, i oktober, med mulighed for racegodkendelse og kåring. Vi ønsker at prøve at invitere Anne-Lise, formand for spælsauforeningen i Norge, til at dømme. For at stille til racegodkendelse / kåring, skal der kunne vises stamtavle eller anetavler 3 led tilbage på alle dyr der stilles.\nDer har været dialog med to gededommere, som er meget interesserede i at dømme vores race med uld. Anne-Lise har tilbudt at lave et specielt racegodkendelses kursus for interesserede dommere. Der arbejdes mod at dette nåes inden dyrskuerne til sommer. Camilla står for denne dialog.\nBestyrrelsen var inviteret på rundtur i Norge fra 28/8-2/9-2016. På turen deltog Camilla, Josephine, Noomi og Lone. Vi havde en fantastisk tur. Nordmændene var meget gæstfri, vi fik nogle fantastiske oplevelser og vi så nogle meget smukke spælsauer. Mest imponerede var vi over den smukke uld og de små og fine trekantede hoveder. Vi har noget at arbejde på i DK. Der kommer beskrivelse af turen i næste spælsaunyt, som kommer i november/ december.\n4. Generalforsamling 2017\nGeneralforsamlingen aftales til 4/3-2017 kl 13.00 hos Noomi. Invitation sendes ud med næste spælsaunyt.\nVi aftalte at invitere til kl 11.00 for alle interesserede, hvor vi vil tale om uldkvalitet. Hvad kigger man efter og hvordan skal ulden bedømmes.\nBudget og evt. vedtægtsændringer skal ligge klar til GF. Det er derfor nødvendigt med et nyt møde inden marts. Dette holdes 8/1-2017 kl 11.00, også hos Noomi, hvor vi ønsker hinanden godt nytår.\nCamilla har brug for at blive aflastet, og vi fordelte derfor skrivearbejdet til næste blad.\nMaj-Britt vil skrive et indlæg om ulddag hos hende\nPia vil skrive om Nymindegab græsningslau\nLone skriver om Norgesturen\nNoomi inviterer til GF\nJosephine vil skrive om mineraler til fårene\nJosephine vil gerne prøve at sætte det op ( sammen ), og Noomi har mulighed for at printe og sende ud.\n6. Kalender 2017\nJosephine vil finde billeder og bestille kalender hos Vistaprint. Hun prøver at kigge på årshjulet, og lægger relevante oplysninger ind i de rigtige måneder, så kalender også kan hjælpe os med at huske ormekur mm\nFællesorganisationen Får er blevet indstillingsberettiget til fondens bestyrelse – Hvilket har skabt lidt utilfredshed.\nDen fælles løsning skal findes imellem Landbrug og fødevarer, økologisk landsforening, Dansk fåreavl, fællesorganisationen får og lammeproducenterne.\nFæll. Får inviterer til dialogmøde for medlemsorganisationerne ang. de 5 indsatsområder.\nref // Lone Krag


Præsentation af U10 årgang 2011\nSom noget nyt vil vi løbende henover sæsonen lave en lille præsentation af trænere eller hold i klubben, så vi alle kan følge med i, hvad der foregår rundt på de forskellige hold og hos deres trænere.\nVi starter ud med at præsentere vores drenge årgang 2011 som spiller U10 til den kommende sæson.\nÅrgangen trænes af Thomas og Stig\nDe har begge haft med fodbold at gøre i størstedelen af deres liv enten som træner eller spiller.\nNu er de blevet grebet af trænergerningen og er begge i fuld gang med at tage DBU B-træneruddannelsen.\nThomas udtaler: “Vi har en rigtig fin årgang med mange glade drenge som bare elsker at spille fodbold, vi træner 2 gange om ugen og spiller kampe samt deltager i stævner, så der er fodbold nok til alle. Naturligvis vil vi altid gerne have flere drenge til at spille fodbold, så skulle der gå nogen drenge rundt i årgang 2011 som gerne vil spille med os, så vil jeg glæde mig til at tage imod dem”\nHoldet træner mandag og onsdag kl. 17.00 - 18.15.\nMed det nye tiltag i klubben, har årgangen også mulighed for at deltage på teknik og målmandsskole - så der er rig mulighed til at få stillet fodboldlysten.\nVi glæder os til at følge holdet fremover og ønsker dem en rigtig god sæson.


Ny prognose fra DMI: TO lige kraftige storme på TO dage – Ekstra Bladet\n12 minutter siden Kan snyde Danmark for kæmpe event 43 minutter siden Åbner for dansk dukseplads 43 minutter siden Teenagepiges kæreste dræbt: - Jeg vil virkelig gerne huske det 39 minutter siden LIVE: Stor dansk overraskelse 39 minutter siden Tv-kendis lever livet i Dubai: - Folk skal falde ned 12 minutter siden Kan snyde Danmark for kæmpe event\nNy prognose fra DMI: TO lige kraftige storme på TO dage\nDMI anser det nu for 'rimelig sikkert', at flere dele af Danmark bliver ramt af storm fredag\nOnsdag spåede DMI om en mindre storm fredag og en større storm lørdag - dog med en stor usikkerhed i prognoserne.\nTorsdag har ser billedet lidt anderledes ud.\nIfølge Olaf Mathiassen, vagthavende meteorolog hos DMI, er prognoserne nu blevet mere enige - og nu ligner det, at vi kan blive ramt af to storme, der er lige kraftige.\n- Tidligere lignede det, at det nok var lørdags-blæsevejret, der var det kraftigste - men det er måske ikke så sikkert længere. Nu er de blevet mere jævnbyrdige, og flere steder i landet kan fredags-blæsevejret gå hen og blive det kraftigste, fortæller Olaf Mathiassen til Ekstra Bladet torsdag formiddag.\nOg det er primært Nordjylland, der kommer til at opleve det voldsomste vejr.\n- Allerede i morgen tidlig kan der komme vindstød af stormstyrke ved den jyske vestkyst. Og så i løbet af fredag eftermiddag kan der især ved vestkysten i Nordjylland komme middelvind op til stormstyrke - og vindstød om til orkanstyrke. Samtidigt breder vindstødene af stormstyrke sig fra vestkysten hen over den sydlige del af landet i løbet af dagen. Så i løbet af eftermiddagen kan Østersø-egnene også få vindstød af stormstyrke. Men der bliver middelvinden altså ikke af stormstyrke, forklarer DMI's meteorolog.\nHvor DMIs prognoser onsdag var meget usikre, betegner DMI's vagthavende meteorolog nu prognosen for fredag for at være 'rimelig sikker'.\nPrognosen for, om blæsevejret lørdag bliver en regulær storm, er dog stadig lidt usikker.\n- Lørdag ser det også ud til, at det er Nordjylland, der bliver værst ramt. De kan få op til stormstyrke i middelvind - specielt ved vestvendte kyster - og vindstød op til orkanstyrke. Og ellers i resten af landet; en hård vind eller lokalt måske en stormende kuling i middelvind. Og så vindstød op til stormstyrke, lyder meldingen fra Olaf Mathiassen.\nNedbørsmængderne er dog ikke noget, der giver DMI anledning til decideret at varsle om regn, men det bliver ifølge den vagthavende meteorolog 'en våd affære'.\nTemperaturerne under stormene bliver særdeles milde for årstiden.\n- Lørdag kan der på et tidspunkt blive helt op til 10 graders varme. Det er ret usædvanligt i januar, siger Olaf Mathiassen.


Sommermaling af Aktiv Center Solvej – Ballerup Bladet\nSommermaling af Aktiv Center Solvej\nDer har været gang i penslerne i Aktiv Center Solvej denne sommer. Foto: privatfoto\nfrivillige Frivillige fra Egebjerg Senioridræt og Pensionistcentret Parkhuset benyttede sommerferien til at få lidt ekstra motion ved at male.\nI sommerferien stillede nogle medlemmer fra Egebjerg Senioridræt og Pensionistcentret Parkhuset op med spande og pensler, så Aktiv Center Solvej kunne få en overhaling. Både hal, omklædningsrum, gangarealer og køkken fik en gang maling – nogle steder nye farver og andre blev blot frisket op.\nBygningerne tilhører Ballerup Kommune, som derfor har betalt materialerne, mens de frivillige kvitterede med at bruge deres fritid. De blev honoreret med god varm kaffe, frisksmurt smørrebrød og hyggeligt selskab i de par uger, arbejdet stod på.\nFind Aktiv Center Solvej\nBåde Pensionistcentret Parkhuset og Egebjerg Senioridræt benytter Aktiv Center Solvej. Parkhuset tilbyder en lang række forskellige aktiviteter som for eksempel keramik, glas, patchwork, syning og meget mere, mens Egebjerg Senioridræt blandt andet tilbyder gymnastik, motionslinedance, yoga, badminton og bedstevolley.\n»Pensionistcentret Parkhuset og Egebjerg Senioridræt har et godt samarbejde i forbindelse med den daglige drift og vedligeholdelse af faciliteterne i Aktiv Center Solvej,« fortæller Jørn Steen Jensen, der er medlem af Egebjerg Senioridræt.\nAktiv Center Solvej ligger centralt i Ballerup – på Solvej 6. Hvis man kommer i bil og ikke kender stedet, kan det dog godt være lidt svært at finde, men Jørn forklarer:\n»Du skal køre via Linde Alle, der går mellem Hold-an-Vej og banegårdspladsen. Der drejer du ned ad Rolighedsvej og kører ned til enden af vejen. Her skal du så dreje til venstre og køre på noget der ligner en cykelsti langs jernbanen og under Hold-an-Vej. Men den er god nok. Du kommer frem til målet helt uden problemer.«


Fuld Blanchett: Har jeg fået en Golden Globe?\nDisney-instruktør: Her er de 4 største Disney-øjeblikke nogensinde Manden bag 'Den Lille Havfrue', 'Aladdin' og den aktuelle 'Vaiana' afslører sine yndlings-øjeblikke. Og selveste Walt Disneys. Gennem mere end tre årtier har Ron Clements, først som animator og siden som instruktør, skabt mange store øjeblikke, der har sat spor børn og voksne i generationer. Ron Clements ses her ved Golden Globe-uddelingen tidligere på året, hvor film 'Vaiana', som han har instrueret med kollega John Musker, var nomineret til en pris for bedste animationsfilm. Filmen er også nomineret til en Oscar. Kærligheden stråler ud af øjnene på udyret, da han ser Belle, svøbt i den smukkeste guldkjole, gå ham i møde i balsalen. Han smiler så stort, at man kan se de store hugtænder i undermunden. Han har fået styr på manererne og bukker for sin dansepartner. Hun nejer.\nED Berlin er kommet på Hollywoods kort Hollywood har fået øjnene op foran filmstudierne i Babelsberg nær Berlin, plus den tyske hovedstad er yderst yndet blandt stjerner som Tom Cruise plus Jodie Foster HHollywood-stjernerne tager ikke mere kun til Berlin for at vaje til deres jublende fans ved glamourøse filmpremierer eller Berlinale-filmfestivalen. Jodie Foster har netop været i den tyske hovedby for at indspille sin nye film "Flight Plan", og til næste år vil Tom Cruise indspille "Mission Impossible 3" i Berlin, selv om andrik fik nej til at filme pr. den berømte glaskuppel på Rigsdagen. Man er ikke de eneste. Trods man seneste års magre tider for den tyske filmbranche indspilles over film hvert år i Berlin, og indbyggerne har vænnet sig til, at områder af deres by ganske hyppigt er afspærret og fyldt med containervogne og grelt lys, når der er gang pr. filmoptagelser. Således foregår der over 40 filmoptagelser om dagen mod kun 15 af slagsen for 10 år senere, oplyser Medienboard Berlin-Brandenburg, der uddeler man to delstaters filmstøtte. Årsomsætningen for filmbranchen, der i hovedstaden tæller Berlin har de seneste år etableret sig som skueplads og kulisse for flere film, og det er også tydeligt, at byen er så attraktiv, at Hollywood-stjernerne i stigende grad opholder sig i Berlin både for at indspille film og for at deltage pr. de mange Europa-premierer, men også verdenspremierer, der efterhånden finder sted her, siger Medienboard Berlin-Brandenburgs talskvinde Sigrid Herrenbrück indtil Ritzau. Størstedelen af actionthrilleren "The Bourne Supremacy" med Matt Damon blev indspillet i Berlin, hvor paradeboulevaren Karl Marx Allee med sin monumentale sovjetarkitektur gav sig ud for at være Moska, mens den arkitektoniske perle Gendarmmarkedet lagde kulisse til en af de adskillig actionscener i Jackie Chans eventyrfilm "Jorden rundt i 80 dage".\nDen australskfødte skuespillerinde Cate Blanchett fik sig en tår over tørsten i aldeles sådan grad, at hun ikke ægte erindrer at have modtaget en Golden Globe for nylig. Her ses dame modtage en pris i samme art ved Screen Actors Guild-uddelingen, der fandt sted Den australske skuespillerinde Cate Blanchett var så påvirket af ætanol under prisuddelingen, at hun ikke kan huske at have modtaget en af hovedpriserne. Det mener skuespillerinden Cate Blanchett i hvert fald, i spøg, derefter hun for nylig modtog netop den pris. Hun afslører nemlig over foran avisen Daily Telegraph, at hun har meget svært ved at erindre noget særligt om at have modtaget den. Så snart dit navn bliver sagt højt, er det en skævert medmindre lige, så jeg kan ikke mindes ret meget. Jeg håber ikke, at jeg gjorde for mange ting, hvordan jeg ville fortryde, siger hun indtil Daily Telegraph. Som om det ikke var nok med en Golden Globus, lykkedes det også den årige aktrice at vinde samme kategori i den årlige Screen Actors Guild-uddeling, der fandt sted Jeg mener, man har jo ikke lyst til at forene støv på bunden af en ellers andens dvd-samling, siger Blanchett.\nMere omkring ændre for adgangskode


Ladies First var aldrig mit - Ladies First - en del af Inclusify\nFoto: Maria Leerbeck\nBlogindlægget er skrevet af tidl. partner i Ladies First, Maria Leerbeck\nMin ansøgning til Ladies First for over 4 år siden, startede sådan her:\nDet er under et år siden, at det rigtigt gik op for mig, at jeg skulle være iværksætter. Og det kom på en måde mere bag på mig selv, end det gjorde på min omverden. Til at starte med gik jeg rundt og tænkte, at der måtte være andre lige som mig, og jeg overvejede at starte et netværk og en blog for kvindelige iværksættere, da jeg stødte på Ladies First. Det var præcis det jeg manglede, og netværket har givet mig rigtig meget god inspiration, og mest af alt en fornemmelse af ikke at være alene. Jeg kan garantere at jeg ville blive en arbejdsom, engageret og meget stolt ambassadør og sparringspartner for Ladies First.\nDet endte jeg med at blive holdt op på, for medstifter og daværende ene-indehaver af netværket, Alexandra Balshøj, endte med at vælge mig som én af to nye partnere i Ladies First. Jeg har stadigvæk lidt svært ved at forstå, hvorfor, og hvor heldig man har lov til at være. Men jeg har nu i mere end 4 år været partner i netværket, og jeg kan stadig kalde mig en både engageret og meget stolt ambassadør.\nDer kommer en tid til det hele\nLadies First har fulgt mig gennem to barsler, en flytning, nedlukning af ét CVR-nummer og oprettelsen af et nyt som stadig lever. Jeg har både været med til at stadfæste formen på netværksforløbene, starte en podcast-kanal, lavet spændende erhvervssamarbejder, åbnet hele fem nye afdelinger - og lukket dem ned igen - blogget om mine bestyrelsesdrømme, stået på en hel del forskellige scener, udtalt mig til medierne og afholdt et hav af inspirerende events.\nMen vigtigst af alt, så har jeg mødt sindsygt mange, sindsygt seje kvinder. Både mine partnere i netværket (som gennem tiden tæller hele 6 forskellige kvinder, som alle er rollemodeller for mig på hver sin måde), oplægsholdere, sparringspartnere samt deltagere på netværksforløb og åbne netværksmøder, og ikke mindst alle medlemmerne i vores Online Communities. Flere af dem er idag blevet nogle af mine nære venner, nogle er blevet samarbejdspartnere, andre store forbilleder, og de fleste betragter jeg som en del af det efterhånden kæmpestore professionelle heppekor, som jeg idag føler jeg har i ryggen, når jeg går ud i verden.\nAlt sammen har det givet mig mod og inspiration til at turde italesætte og handle på mine egne karrieredrømme. Drømmen om at sidde med dér, hvor de store beslutninger bliver taget, og drømmen om at skabe mit eget på min helt egen måde.\nNår summen er større end de enkelte dele\nLadies First eksisterede før jeg kom til, og jeg har altid vidst, at det ville fortsætte når jeg en dag skulle videre.Det var aldrig meningen at det skulle være min fuldtidsbeskæftigelse, og det var aldrig meningen at det skulle være 'mit'.\nDet har været lidt som en plante, jeg har haft ansvaret for at vande, pleje og passe sammen med mine medpartnere, og nu giver jeg vandkanden videre. Planten har vokset sig større og stærkere, er blevet pottet om og beskåret, og rødderne er groet endnu dybere ned i jorden.\nHar det været en nem beslutning? Overhovedet ikke, men jeg er samtidig ikke et sekund i tvivl om, at det er den rigtige.\nSiden august 2018, har jeg fået lov til at fortsætte lidt i samme 'arena', da jeg tiltrådte i en drømme-deltidsstilling som netværkskoordinator hos Bestyrelseskvinder, og samtidig er det blevet tid til at skrue endnu mere op for mit digitale start-up Forlaget Fortæl.\nLadies First er så priviligeret at blive overdraget i de allermest kyndige hænder jeg kunne forestille mig. Af to kvinder som på hver deres måde kender netværket rigtig godt og kan bidrage med hver deres kompetencer og input til at løfte netværket videre. Og jeg har fået lov at blive hængende som Advisor i netværket, så jeg slipper det ikke helt.\nNikoline og Louise er et kæmpe scoop for Ladies First og jeg vil fortsat, for altid, være en stolt ambassadør for det her fine, fine og monsterseje netværk. Lov mig, at I tager rigtig godt imod dem!\nTak til alle, der har krydset min vej på denne rejse. Ingen nævnt, ingen glemt!\nHvis man har lyst til at følge mig, så kan man gøre det på Instagram @typisk.mig eller på Linkedin.


Vegetarkasse fra Aarstiderne uden at være vegetar | Små glimt | 2verdener juli 2016 – 2verdener\nSponsoreret indlæg. Siden i fredags har vi haft to hold gæster fra København på besøg, og i stedet for at skrive indlæg, har jeg siddet natten halvlang på vores terrasse i selskab med myg og københavnere og nydt de lune sommeraftener og stilheden fra sovende børn. Vi er også ved at få de forskellige familier tilbage fra ferie i Tyrkiet, og husede derfor de rejsende halv-Alici-medlemmer til velkomst, så NU trænger jeg også bare til at komme lidt tidligere i seng og få andre til at lave maden de næste par dage :-D. Apropos lidt nemmere madlavning kom jeg i tanke om de her måltidskasser fra Aarstiderne, hvor man får leveret alle ingredienser og opskrift lige til døren, som vi...\nEt sted i verden – Grenaa by Esra\nI fredags gik vores verden endnu engang i stå. Inden vi rigtigt var kommet over chokket i Nice, blev vi endnu engang vidne til en frygtindgydende begivenhed. For mig er der ikke forskel. Liv er liv, om det er det ene eller det andet sted, men der er ingen tvivl om, at hvis man kender nogen tæt på et sted, der er sket eller sker ulykke, så kommer det pludselig én nærmere. Og det er også derfor, at verden måske gik mere i stå for mig efter det mislykkede militærkup i Tyrkiet, fordi de fleste i familien er på sommerferie dernede lige nu. Jeg fyrede beskeder af til vores familiegruppe i app’en Viber og skulle være sikker på, at de havde det...\nFerie i 8220 Brrrrabrrrrand – ekspertviden :-)\nJeg tænker jo ikke særligt meget over, hvordan “Brabrand” lyder, for jeg er født her og er totalt indspist med det, men jeg er flere gange blevet gjort til grin dengang i København både på grund af min dialekt, og når jeg siger, at jeg er fra Brabrand. Brrrrabrrrrand? Er det i Danmark? Og hvor lyder det mærkeligt. Københavnere er altså ikke altid så høflige eller nede på jorden som os jyder og vores mere afslappede dialekt (kilde: forskning :-P). Og jo, københavnsk gør dig mere hård i tonen, og det er min svigermor beviset på (ligesom forskning :-P) fra dengang, hun blev indlagt på Hvidovre Hospital (mit rørende indlæg). Hun kunne simpelthen ikke komme på bølgelængde med sygeplejersker og...\nKære mandlige pædagog. Vi valgte din institution fra, blandt andet på grund af vores besøg hos jer, dengang vi kiggede på institution til Munira. Mens vi stod og snakkede med dig, kom en grædende pige løbende over til dig, fordi hun havde slået sig. Du klappede hende helt overfladisk på hovedet med en meters afstand og sagde, at det nok skulle gå. Vi kunne se, at det ikke gik. At hun ikke var helet. Det var selvfølgelig ikke kun af den grund, men det betød noget. Det faldt os i øjnene, at barnet der søgte din opmærksomhed blev mødt af en overfladisk reaktion. Jeg ved ikke, om det var fordi, du ikke kunne finde ud af at tackle situationen, du af...\nEid på bakkerne\nFor os var det helt klart Eid i tirsdags – skraldemanden kom og tømte affaldsspanden, og følelsen af at at starte dagen rent. og tanken om at vores nyplantede bøgehæk kunne danse under regnen hele dagen, føltes helt rigtigt og som en velsignelse – yeah right, prøv lige at være lidt mere positiv, ik? 😀 Det var faktisk sådan rigtig træls med regnvejret, især fordi vi havde håbet på at komme i Tivoli Friheden senere på dagen, hvilket blev droppet af to grunde. 1. De billetter vi havde fået billigt fra Rynkeby saft var ikke kommet. 2. Det passede os faktisk helt fint, for vi ikke havde lyst til at snurre rundt i Tivoli i regnvejr. Jeg kan i øvrigt se på Tivolis hjemmeside, at der...


Fra gadekamp til juridisk slagsmål – netværk af advokater og frivillige hjælper Hongkongs 6.022 anholdte | Information\nSelv hvis uroen i Hongkongs gader dør ud, vil konflikten fortsætte i årevis i retssalene.\nPå et halvt år har protestbevægelsen i Hongkong organiseret 900 demonstrationer og samlinger. Mange har været fredelige – andre er endt i tåregas. Til tider har dele af byen lignet en krigszone.\n6.022 personer er blevet anholdt. Et tal uden præcedens i Hongkongs historie og en påmindelse om, at konfrontationen mellem byens regering og en stor del af dens 7,5 millioner indbyggere ikke slutter lige foreløbig. Selv hvis uroen i gaderne dør ud, vil konflikten fortsætte i årevis i retssalene.\nDe første domme er så småt begyndt at falde, men endnu kan de retssager, der er blevet afsluttet, tælles på en enkelt hånd. De omfatter sager om hærværk og besiddelse af våben.\nBlandt de dømte er en 16-årig dreng, der var 15 år, da han blev anholdt. Han skal afsone tre til ni måneder i et center for ungdomsrehabilitering som straf for besiddelse af våben i form af en laserpegepind, en paraply og en vandrestav. Ingen af delene brugte han aktivt, men han blev pågrebet tæt ved en demonstration.\nMange af de anholdte er teenagere eller unge i 20’erne.\nDe anholdtes alder\nDommen vidner om, hvad byens demonstranter er oppe imod, siger Kong Tsung-gan, der i mange år har været en del af demokratibevægelsen. Siden i sommer har han indsamlet oplysninger om de mange anholdelser – opgørelserne publicerer han online.\n»Regeringen har skruet op for antallet af anholdelser og retsforfølgelser, fordi de håber, at det vil have en afskrækkende effekt. Men det seneste halve år er det sket igen og igen, at de har troet, at de foretager sig noget, der har en afskrækkende effekt – som for eksempel at indføre et maskeforbud – men i stedet har det haft den modsatte virkning og gjort folk endnu mere determinerede,« siger han.\nKong Tsung-gan peger på resultatet ved sidste måneds distriktsvalg, hvor de prodemokratiske partier vandt stort, som bevis på, at mere magtanvendelse og strengere love ikke har virket efter regeringens hensigt. Selv i områder af Hongkong, der traditionelt har været regeringstro, er utilfredsheden udtalt.\n»Jeg bor i et område med mange regeringsloyale beboere, der i begyndelsen var meget afvisende over for protesterne og helst så, at der blev slået hårdt ned. Men fordi en del fra nabolaget er blevet anholdt, kender alle en eller flere familier, venner eller naboer, der er indblandet i en retssag,« siger han.\n»Og nu ser jeg, at mange af de unge fra de prokinesiske familier i løbet af de seneste par måneder har meldt sig ind i protestbevægelsen på et tidspunkt, hvor faren ved at deltage er vokset. Så jeg tror, at de kommende retssager vil styrke bevægelsen, fordi folk afskyer, hvad regeringen gør.«\nAntal følgere eksploderet\nTil at begynde med arbejdede Kong Tsung-gan alene og baserede sin opgørelse på de officielle tal. I dag er han del af et større netværk af frivillige og fagfolk, der er involveret i at hjælpe, rådgive og fundraise for de tusindvis af arresterede.\nNogle er organiseret i interessegrupper eller ngo’er, mens andre er mere løst tilknyttet via sociale medier. På det krypterede sociale medie Telegram har en gruppe for anholdte og pårørende flere end 130.000 følgere.\n»Antallet af følgere i den gruppe er eksploderet de seneste uger, fordi anholdelserne rammer så mange mennesker direkte eller indirekte. De sørger også for, at der altid er folk til stede ved retssagerne for at give moralsk støtte,« forklarer Kong Tsung-gan.\nSamme gruppe fører statistik over sigtelser og domfældelser. Andre er engageret i at samle billedmateriale eller videoer delt på nettet, der eventuelt kan bruges under retssagerne. Det gælder for eksempel ngo’en Civil Rights Observer, der også har folk til stede ved demonstrationerne for at dokumentere, hvad der sker.\n»Vi har uddannet 30 observatører til at monitorere, hvordan politiet behandler demonstranterne,« fortæller Icarus Wong, leder og stifter af Civil Rights Observer.\n»Som regel befinder de sig lidt i baggrunden, men det er ikke altid muligt, og politiet er ikke ligefrem venligsindede, når vi optager dem, selv om vores observatører er klædt i tydelige veste og hjelme i hvid farve med observatør skrevet på.«\nIcarus Wong ser de mange anholdelser som en bevidst strategi fra politisk side.\n»Det er deres strategi at true folk til ikke at deltage i selv de fredelige samlinger. Det er med til at skabe en stor vrede i befolkningen, når videoer kommer frem, der viser, hvordan politiet anholder tilfældige personer ved at tackle dem i jorden eller endda slå dem med knipler.«\nNgo’en er derudover samlingspunkt for et netværk af 140 advokater, der yder gratis rådgivning til anholdte demonstranter. Til dato har advokaterne hos Civil Rights Observer ydet juridisk bistand for 2.357 personer.\nIcarus Wong vurderer, at omkring 250 Hongkong-advokater i alt er involveret i frivilligt arbejde for protestbevægelsen.\n»De sidste mange måneder har virkelig ramt en nerve i advokatstanden på grund af den måde, politiet har misbrugt deres magt på. Mange advokater er vrede og frustrerede, fordi de føler, at Hongkongs retssikkerhed er under angreb,« siger han.\nHongkongs advokater var da også blandt de første til at opfordre regeringen til at droppe det forslag om en udleveringslov til Kina, der blev begyndelsen på de igangværende protester.\nDe frivillige advokater kommer i kontakt med anholdte personer via en hotline eller på sociale medier. Men ikke alle anholdte kender deres rettigheder eller muligheden for advokatbistand. Efter større protester eller sammenstød mellem politi og demonstranter koordinerer advokaterne internt, hvem der tager nattetjansen og opsøger politistationer for at tilbyde deres hjælp.\n»Vi modtager mange henvendelser fra personer, der er blevet udsat for vold og overgreb, efter de blev anholdt eller tævet i forbindelse med selve anholdelsen,« siger Icarus Wong.\nFond til anholdte\nEndnu er retssagerne mod størstedelen af de anholdte ikke begyndt. Og i den langvarige proces, der venter forude, kommer indsatsen fra de frivillige advokater ikke til at række.\n»De juridiske udgifter kommer til at stige markant. Vi har kun set begyndelsen,« siger Margaret Ng Ngoi-yee.\nHun er jurist og tidligere parlamentariker. Hun er også en del af ledelsen af en nyoprettet fond, der har indsamlet omkring 80 millioner kroner til juridiske og medicinske omkostninger for demonstranter, der er blevet anholdt eller kommet til skade. Fonden har til dato udbetalt syv millioner til læge- og psykologudgifter og tre millioner til advokatbistand og andre udlæg. En stor del af fondens midler er samlet ind på gadeplan under de store demonstrationer først på sommeren.\nIfølge Margaret Ng Ngoi-yee er antallet af anholdte og brugen af masseanholdelser »en katastrofe« og »en retfærdighedskrise« for Hongkong.\n»Da vi oprettede fonden i juni, havde vi ikke forudset, at protesterne ville fortsætte så længe, og vi havde slet ikke forudset den her slags masseanholdelser og massesigtelser. Vi har et stort beløb i banken, men det kommer ikke til at dække alle udgifter,« siger hun.\nI Hongkong må politiet indledningsvis tilbageholde anholdte i op til 48 timer. Efter at have foretaget en foreløbig undersøgelse beslutter politiet, om den arresterede skal forblive bag tremmer, eller om vedkommende skal frigives betingelsesløst eller sendes hjem mod kaution, mens efterforskningen pågår.\nHovedparten af de næsten 6.000 anholdte er blevet noteret og sendt hjem mod en kaution på mellem 1.000 og 5.000 kroner. Under normale omstændigheder ville de først senere blive sigtet og stillet for en dommer. Men de seneste måneder er politiet begyndt at tage arresterede direkte fra varetægtsfængsling og til retssalen, hvor mange af dem er blevet sigtet for optøjer, hvilket kan give en fængselsstraf på op til ti år.\nPolitiet er derudover begyndt at retsforfølge store grupper på én gang, fortæller Kong Tsung-gan.\n»Senest havde vi et tilfælde med 200 personer, der blev sigtet for optøjer på én gang. Hvis man sigter folk for ting som deltagelse i en ulovlig samling eller overfald på en politibetjent, er det forholdsvis simpelt i forhold til bevisbyrden. Var personen på det nævnte sted, eller slog han betjenten?\nOptøjer er mere kompliceret og som en forbrydelse mere vag. For at blive dømt kræver det, at man har deltaget i en ulovlig samling, der forårsagede et brud på freden, og at man har taget del i den handling, hvilket typisk vil være i form af en voldelig handling. Det kan ikke lade sig gøre, at anklagemyndigheden på så kort tid har samlet nok beviser til at underbygge den sigtelse for alle de individer. Det er meget problematisk og en politisk beslutning,« siger han.\nParagraffen om optøjer stammer fra den britiske kolonitid og er med få undtagelser ikke blevet brugt siden 1967, hvor den kinesiske kulturrevolution på fastlandet bredte sig til Hongkong og førte til voldsomme protester ført an af støtter af Kinas Kommunistparti.\nDer er endnu ikke faldet dom i sager om optøjer, men sigtelsen er nu den mest anvendte. Da politiet sidste måned tørnede sammen med demonstranter, der havde forskanset sig på et af byens universiteter, truede politiet med at sigte alle på stedet med ulovlig deltagelse i optøjer. Op mod 1.100 personer endte med at blive anholdt.\n»Hvordan kan man sige, at alle, der befinder sig på et givent sted, vil blive anholdt for den samme forbrydelse? Hvor er beviset? Man er ikke automatisk skyldig, og nettet, politiet kastede ud, var så bredt, at mange uskyldige blev fanget. Det var tilfældet for undervisere på universitetet, fremmødte forældre til demonstranter, journalister og førstehjælpsfrivillige,« siger Kong Tsung-gan.\nHan vurderer, at der kommer til at gå mindst et år, før de første domme for optøjer falder.\nEn af de anholdte på universitetet – en 29-årig kvinde, som ikke ønsker sit navn i avisen – fortæller, at hun blev anholdt en tidlig morgentime under et flugtforsøg fra det omringede universitet. Efterfølgende tilbragte hun 16 timer i detentionen, hvor politiet nægtede hende adgang til en advokat, før hun til sidst blev løsladt mod en kaution på omkring 4.500 kroner.\nHun er endnu ikke blevet sigtet.\n»Langt størstedelen af de anholdte på universitetet gjorde ligesom mig ikke noget ulovligt. De har intet på mig. Min holdning er, at de forsøger at skræmme folk ved ikke at følge loven på samme måde, som man gør i Kina eller Nordkorea. De vil have den unge generation og dem, der ikke er bange for at hjælpe dem, til at holde kæft. Og selv hvis de ikke har nok beviser til at dømme en, kan de holde retssagen i gang og på den måde gøre folk bange og usikre på deres fremtid,« siger hun.\nProtestbevægelsen har fremsat fem krav. Regeringen har kun indfriet et af dem. Det gælder annulleringen af det kontroversielle lovforslag, der ville have åbnet for muligheden for at udlevere borgere til retsforfølgelse på fastlandet.\nDe tilbageværende krav tæller frie valg til parlamentet og posten som regeringschef; oprettelsen af en uafhængig kommission til at undersøge politiets ageren under protesterne; at myndighederne stopper med at bruge betegnelsen optøjer; og at alle anholdte skal have amnesti.\nBegrænset politisk råderum\nForrige søndag gik 800.000 borgere i optog gennem det centrale Hongkong i den største demonstration i månedsvis. Men heller ikke denne gang ser det ud til at få byens politiske leder, Carrie Lam, til at søge en politisk løsning på konflikten. Hendes politiske råderum er begrænset af Kommunistpartiets top i Beijing, der har udstukket en hård linje.\nSå selv om mere moderate politikere fra den ellers prokinesiske fløj i Hongkong ikke er afvisende over for kravene om en uafhængig kommission og amnesti for mindre alvorlige sigtelser, er der fortsat ingen tegn på, at politiske indrømmelser er undervejs.\nCarrie Lam har gentagne gange udtalt, at hun ikke kan blande sig i juridiske anliggender, og at politiets interne klagemyndighed fungerer efter hensigten.\n»Vi er meget bekymrede for, at Hongkong bliver en politistat, hvor regeringen udelukkende afhænger af politiet for at kunne blive ved magten. Efter det første sammenstød mellem politi og demonstranter i juni var Carrie Lams første handling at mødes med politiets ledelse. Det mindede om, hvordan en diktator søger militærets støtte i krisetider,« siger Icarus Wong fra Civil Rights Observer.\n»Regeringen har stort set ikke gjort noget for at komme demonstranterne i møde og bliver ved med at bruge politiet til at undertrykke protesterne.«\nNGO'erDemonstrationer i Hongkongretssag


Fagbevægelsen raser: Løs problemet, Helle - Politik | www.bt.dk\nBT TV BTshop BT retter E-avis Bestil abonnement Annoncer Hør radio POP FM Radio24syv Send tip Cookie- og Privatlivspolitik Fagbevægelsen raser: Løs problemet, Helle\nAf Ingelise Skrydstrup, Andreas Karker Lørdag den 22. september 2012, 17:24 Updated: Fredag den 12. oktober 2012, 03:53\nTrepartsforhandlinger - FTFs formand Bente Sorgenfrey - arkivfoto fra 2010. I midten LO-formand Harald børsting (Foto: Keld Navntoft)\n’Jeg hører, hvad I siger, men der er ingen penge’. Så kort kan Helle Thornings kommentar til dagpengeproblematikken formuleres efter hendes replik til kongressen lørdag.\nDermed afviste hun at lytte til de mange socialdemokrater, der har været på talerstolen på kongressen fredag og lørdag og udtrykt bekymring for de mange danskere, der risikerer at ryge ud af dagpengesystemet til nytår.\n- Det er ikke muligt at forlænge dagpengeperioden. Flertallet for det er der ikke, og pengene er der heller ikke, fastslog Helle Thorning-Schmidt overfor kongressen. LÆS OGSÅ: Analyse: Ydmyg Thorning har lang vej igen\nHun gjorde det klart, at Socialdemokraterne skal leve op til det fælles regeringsgrundlag, og at hun er stolt af den akutpakke, regeringen har aftalt med arbejdsmarkedets parter.\nMen akutpakken er langt fra nok, mener fagbevægelsen.\n- Socialdemokraterne må komme med forslag til løsninger ud over akut-pakken. Den er et godt skridt på vejen, men der skal flere ting til. Som faglig repræsentant er jeg godt nok frustreret.\n- Det kan godt være, at regeringen ikke har 90 mandater, men så må de sætte sig ned og finde løsninger, siger FTF-formand, Bente Sorgenfrey.\nLÆS OGSÅ: Mette Frederiksen lover jobs: Det går bedre næste år\nLO’s formand, Harald Børsting tager ikke et ’nej’ for et nej.\n- Selvfølgelig gør jeg ikke det. Jeg håber, at også regeringen vil lægge sig i selen for at finde løsninger ved de kommende finanslovsforhandlinger. - Vi er nødt til at se på genoptjeningskravet. Vi er nødt til at få en mere nænsom og skånsom indfasning af en kortere dagpengeperiode. Og jeg kan ikke afvise, at vi også er nødt til at se på dagpengesystemets indretning, blandt andet i forhold til supplerende dagpenge, siger Harald Børsting.\nLÆS OGSÅ: Helle Thorning til BT: Nej, det er ikke Vestager, der bestemmer\nFOAs formand, Dennis Kristensen er enig med Børsting.\n- Der skal findes løsninger. Det er stærkt irriterende, at de radikale kan svinge taktstokken, og at socialdemokraterne dækker sig ind bag Margrethes skørter.\n- I FOA har vi 2430 medlemmer, der står til at falde ud af dagpengesystemet i første halvår af 20 13. Det kan simpelthen ikke lade sig gøre at redde alle dem med akutpakken, siger Dennis Kristensen.\nNyrup om Thorning: Gi' hende en chance Analyse: Ydmyg Thorning har lang vej igen Mette Frederiksen lover jobs: Det går bedre næste år Helle Thorning til BT: Nej, det er ikke Vestager, der bestemmer Thorning kan vente hård debat på S-kongres Emner\nArbejdsmarked Dagpenge Fagbevægelsen FOA Harald Børsting Helle Thorning-Schmidt Mette Frederiksen Part Regeringen Socialdemokraterne Prøv BT 1 måned for 98 kr + adgang til avisen på mobil og iPad.


MASKINFØRER TIL 50-80 TONS GRAVEMASKINE\nBrænder du for anlægsbranchen og har du erfaring med at køre gravemaskine? Vil du være med til at udføre både små og store anlægsprojekter i et af Danmarks førende infrastrukturvirksomheder, så er jobbet som maskinfører hos Barslund netop dét, du søger.\nVi tilbyder en stilling i en ambitiøs og kundefokuseret koncern, hvor den teknologiske viden, digitalisering og vores kunder bliver sat i højsædet - vores vision er nået, når 9 ud af 10 kunder og samarbejdspartnere vil bruge os igen. Som maskinfører i Barslund får du et aktivt og spændende job i en virksomhed med gode udviklingsmuligheder, både fagligt og personligt. Samtidig bliver du en del af et godt og socialt arbejdsmiljø med fokus på det gode samarbejde mellem kollegaer.\nFøre 50-80 tons gravemaskine på Barslunds projekter\nAnsvarlig for at dirigere dumpere og lastbiler\nSikre høj kvalitet i udførelsen af graveopgaver på de enkelte projekter\nVære med til at sørge for en effektiv udførelse af projektet i samarbejde med dine øvrige kollegaer\nVaretage sikkerheden i forbindelse med arbejdet\nVi ser gerne, at du har erfaring med at føre 50-80 tons gravemaskiner og læsse jord. Det er en fordel, hvis du har erfaring med at køre med GPS og maskinstyring, det er dog ikke et krav. Hvis du har kurset "Vejen som Arbejdsplads", vil dette også være fordelagtigt. Du skal være fleksibel i forhold til arbejdstider og -sted samtidig med, at du er omkostnings- og miljøbevidst. Det er ikke et krav, at du har maskinførerbevis.\nHar du spørgsmål til stillingen, kan du kontakte afdelingschef, Rasmus Raun, på tlf.: +45 3164 2608 eller koordinator, Bo Birkegaard Andersen +45 3164 2669. Vi indkalder til samtaler løbende og ser stillingen besat snarest muligt.\nBarslund Group består af ti selskaber med hvert deres specialområde. Som en del af koncernen bliver du en del af en stærk kultur og får du mange engagerede kollegaer. Barslund har som et af Danmarks førende infrastrukturselskaber mere end 35 års erfaring inden for anlægsbranchen og udfører nogle af landets største anlægsprojekter.


Bliv Strømforsynet Med En STÆRK Powerbank✔ » PanzerScreen\nHos PanzerScreen finder du et bredt udvalg af powerbanks. Med en powerbank har du altid strøm med på farten – uanset hvor du er. Du skal altså ikke længere være bekymret for at løbe tør for strøm, på de værste tidspunkter. Find en powerbank til telefon og tablet her. Så er dine digitale enheder altid brugbare, når du er på tur.\nMed vores udvalg af powerbanks er du sikret en høj kvalitet. Vi forhåndsgodkender og tester de forskellige produkter, så du kan få det bedste til din mobil eller tablet. Så selvom du får en billig powerbank, så får du uden tvivl god kvalitet. Uanset om du er på udkig efter en powerbank til iPhone, Huawei eller et andet mærke, så kan du finde det her på siden. Du kan også scrolle igennem vores sortiment eller læse meget mere om produktet lige her.\nOplad din telefon på farten\nDu kender det helt sikkert: mobilen er løbet tør for strøm, og du er ikke i nærheden af en stikkontakt. Vi bruger vores smartphones til alt og den er helt uundværlig i vores dagligdag. Derfor er det selvfølgelig også vigtigt at der altid er strøm på den, så du har mulighed for at ringe, SMS’e, tage billeder, snappe og uploade den nye story på Instagram. Vi kan gøre utroligt meget på vores digitale enheder – telefoner såvel som tablets. Derfor er det også ekstra surt at løbe tør for strøm. Med en powerbank er det slut med at løbe tør for strøm på de mest kritiske tidspunkter.\nEn powerbank er fremstillet af et specielt batteri med et kredsløb, der kan styre det enkelte powerflow. Den lagrer elektrisk energi, så du kan bruge den til at oplade en mobil enhed på farten. Powerbanks er blevet enormt populære, da de forlænger levetiden på dit batteri, så du ikke er afhængig af at være tæt på en stikkontakt.\nEr du i tvivl om, hvilken powerbank du skal vælge? Så læs denne guide! Vi vil nemlig meget gerne hjælpe dig med at finde frem til den helt rigtige powerbank.\nOplad din mobil mange gange\nEn af de ting du skal være opmærksom på, er angivelsen ”mAh”. Batterier til mobile enheder (og i dette tilfælde powerbanks) måles i mAh, som betyder milli-Ampere-hour (timer), og er den betegnelse der bruges til at fortælle hvor længe din mobile enhed holder strøm på en opladning. Du kan derfor bruge denne måling til at se, hvor mange gange powerbanken kan oplade din smartphone, så du får den bedste powerbank til dine behov. Derfor er det vigtigt at kigge på om produkterne står angivet som ”powerbank 20000”, ”6000” eller noget helt andet.\nVælg en powerbank der passer til dine behov\nNår du investerer i en powerbank, så er det vigtigt at den passer til dine behov. Der findes at hav af forskellige modeller, så det er vigtigt, at du finder frem til den, der passer til dine behov. Her hos PanzerScreen har vi powerbanks, der passer til de flestes behov. Tag et kig på siden og find den du leder efter.\nSom nødoplader kan du let nøjes med en powerbank på 2600 – 3000mAh, som svarer til cirka 1-3 opladninger. Denne størrelse er perfekt til dig, der ofte er tæt på stikkontakter eller andre oplademuligheder. Befinder du dig derimod tit uden mulighed for at lade din mobil, tablet eller laptop, så kan det være en klar fordel at investere i en af de større modeller indenfor powerbanks. På den måde har du masser af energi til at lade dine enheder op igen lige ved hånden.\nI denne artikel kan du læse mere om hvordan du vælger den rette powerbank til dine behov.\nEt ekstra batteri til mobilen\nGlemte du at lade din enhed op hjemmefra? Vi kender det alle. Du har 15 % strøm tilbage, og du vil gerne høre musik på turen hjem fra arbejdet. Vi er storforbrugere af smartphones og stiller hele tiden større krav til deres præstationsevner. Når en ny mobiltelefon lanceres, spiller batteriet en afgørende rolle for forbrugernes efterspørgsel. Med en Powerbank har du dog muligheden for aldrig at skulle undvære strøm til din mobiltelefon igen, selvom du mangler mobiloplader og er langt fra en stikkontakt.\nDet ekstra batteri kan ofte bruges til en række forskellige enheder, og da de fleste har et USB-udtag kan du bl.a. oplade mobiler, tablets, kameraer, GoPros, transportable højtalere, GPS-systemer og meget andet. Nogle modeller har endda kapacitet til at oplade større enheder, som eksempelvis din bærbar.\nGå efter powerbanks i kvalitet\nHos PanzerScreen har vi gjort det til vores mission at føre kvalitetsprodukter inden for mobil og tablets til vores kunder. Derfor er alle vores produkter forhåndstestet og kvalitetsgodkendte, før vi sælger dem videre til vores kunder. Køb din nye powerbank fra PanzerScreen og vær sikker på at få en model til telefon og tablet, der fungerer effektivt og passer perfekt til dine behov. Med opladning til telefon og tablet skal du have en powerbank, der virker optimalt til begge enheder. Derfor kræver det en model af en vis størrelse, der kan oplade med en vis hastighed. Det kan være vigtigt, at du vælger den rette powerbank. Gå ikke på kompromis med kvalitet. Så er du sikker på, at du får, hvad du betaler for, og at din powerbank kan klare opgaven ordentligt. Scroll igennem vores sortiment og find den, der passer perfekt til dig.\nInvester i en fornuftig powerbank\nVælg en powerbank der passer til dine behov. Vær sikker på at den pågældende type har nok porte og kan understøtte flere enheder på en gang, hvis du vil medbringe den på festival med vennerne. Find en type, der er behageligt at gå med i lommen, hvis du har planer om at have den med dig overalt til dagligt. Vælg en powerbank med den rette udgangsport. Det er rigtigt træls at stå med en powerbank, du ikke kan bruge, grundet forskellige udgange, så vær sikker på, at din enhed kan tilkobles uden problemer. Det kan også være vigtigt at vælge en type, som har automatisk enhedsafkoder. Så er du sikker på, at din powerbank altid lader den pågældende enhed op med den rette effekt. Det er både mere effektiv og mere sikkert.\nPrøv vores kraftfulde 20000 mAh Baseus powerbank\nEn sværvægter af en powerbank, som mange er rigtigt glade for grundet dens enorme alsidighed og kraftfulde batteri. Baseus 20000 MaH USB-C QC3.0 er en yderst kraftfuld powerbank, som kan oplade dine enheder 3 stk. ad gangen! Er du på festival med vennerne og har brug for strøm? Frygt ej, for dette monster tager sig af problemet, hurtigt og effektivt. Specifikationerne figurerer i navnet, hvor du får 20000 mAh og en USB-C ladeinput port + en micro USB port. Som output har du til dine enheder, telefoner etc., 2 stk. USB-C porte og 1 stk. USB-porte\nDette er en af top powerbanks’ne på markedet, og den klarer opgaven helt perfekt. En yderst funktionel powerbank, hvor du ved, hvad du har og nemt kan oplade dine enheder, når du er på farten. Du behøver ikke gå på kompromis, fordi din telefon bruger meget strøm. Med denne powerbank er du i den grad dækket ind. Hvis du gerne vil have en porbank i kvalitet og som har multiopladerfunktion, så er dette den rette lader for dig. Så gør det heller ikke noget, at den har et flot og stilrent design i mat mørk farve med let mønster\nPrøv vores lynhurtige Xiaomi powerbank til iPhone\nDette er ikke blot en kraftig powerbank med sine 20000 mAh. Den er tilmed lynhurtig i opladning og utroligt flot at se på i et let og enkelt hvid glat design. En fremragende powerbank til din enkelte enhed, hvor du får 3-5 opladninger af din telefon. Denne powerbank har 2 stk. USB-udgange, som du kan tilkoble dine enheder samt en USB-indgang til opladning. Den kommer i den klassiske hvid glatte hardware, som er synonym med tidens trends, hvor eksempelvis Apple dominerer med deres hvid glatte AirPods, ladere og meget mere.\nDen har et hurtigt Lithium batteri, som giver dig en hurtig opladning af din telefon. Hav den læggende i bilen eller på kontoret eller et sted, hvor du altid kan hive den frem, når batteriet på din telefon er kritisk. Husk blot at holde powerbanken opladet naturligvis. Du får næsten en halv snes opladninger ud af denne powerbank afhængigt af din telefon og ladetid.\nPrøv vores designer Parallel PD powerbank fra Baseus\nDenne powerbank er på 20000 mAh og med dual output. Dette er en utroligt flot designet powerbank, som er lille og fiks med et godt batteri, der giver dig nye muligheder, når du er på farten. Den er lavete i kvalitetsmaterialer, og den er en god portion hurtigere i sin opladning end rigtigt mange andre powerbanks på markedet. Din ladning er beskyttet mod kortslutning med dets Lithium batteri\nBaseus Parallel PD-modellen giver dig et flot digitalt display, som viser, hvor meget strøm, der er tilbage. Den kan desuden afkode den mest effektive ladeeffekt ud fra din enhed, hvad enten det er 5V, 9V eller 12V. Dette er både mere effektivt og sikkert, således at ingen enheder lades forkert og beskadiges.\nPrøv vores Joyroom 5000 mAh powerbank fra\nDette er en flot og elegant lille powerbank, som er super komfortabel at transportere rundt på din person. Du kan nemt have den i lommen, da den har samme størrelse som en gennemsnitlig smartphone. Den registrerer automatisk den tilsluttede enhed for at kunne levere den optimale ladeeffekt og kommer selv med et batteri på 5000mAh. Dette er den ultimative lille alsidige lader, som kan oplade både mobiltelefonen og din tablet. Den kommer i kvalitetsmateriale, så den kan holde længe, og du kan få glæde af en kvalitetspowerbank i flot design og lille konstruktion.\nTilbehør til din powerbank og telefon\nDe er en række tilbehørsprodukter, som du kan bruge til din powerbank og telefon, og her er de rette ladekabler en nødvendighed\nSuppler med Lightning kabel X14 fra Hoco til iPhone\nVores X14 Lightning kabel fra Hoco er et af mange foretrukket USB ladekabel, som kan bruges til alle nyere iPhonemodeller. Kablet er på 2 meter og er i fleksibelt og slidstærkt materiale, så du kan vride det og lade fra skæve vinkler, uden at det tager den store skade. Det er bygget til at holde længere end de fleste ladekabler og kommer i et klassisk sort design\nEn vigtig feature ved dette kabel er dets lightning charge funktion, som giver dig super hurtig dataforbindelse og opladning. Med 2 meter har du en del råderum til at benytte det, hvor dine enheder befinder sig langt fra hinanden ud af nødvendighed. Perfekt til at forbinde din iPhone og din powerbank for effektiv ladning.\nSuppler med Micro USB-kabel X14 fra Hoco\nTil powerbanks, der ikke understøtter USB-C men derimod Micro USB er dette er godt valg for dine enheder. Du får 2 meters flot og slidstærkt kabel i flette nylonog i original Hoco kvalitet til en meget konkurrencedygtig pris med dertilhørende hurtig levering. Det er kompatibelt til alle typer telefoner, der anvender Micro USB port. Med dets længde på 2 meter har du også mere frihed til at bruge telefonen under ladning. Hav den tilkoblet din powerbank og anvend telefonen frit, imens telefonen lades op.\nSuppler med USB-C X14 kabel fra Hoco\nMed dette super funktionelle USB-C kabel får du hurtig dataoverførsel og ladeeffektivitet til de af dine enheder, der understøtter USB-C port. Det er produceret i flettet nylon, og dets længde på 2 meter giver dig meget råderum til at bruge telefonen under ladningen. Du får her et fleksibelt og alsidigt ladekabel, som du ved, hvor du har. Det gør, hvad det skal til punkt og prikke, og vi fører dem til nogle af de laveste priser online herhjemme. Original Hoco kvalitet, som du kan bruge til din powerbank, hvis denne understøtter USB-C. Vi har lynlevering i form af dag-dag, når du bestiller inden kl.16.00. Bestil i dag og sørg for at have varen i morgen (hvis du bestiller med GLS). Vi sørger i hvert fald for, at alt er klart til levering.\nSuppler med Baseus kabelholder\nFå styr på dine kabler med denne Baseus kabelholder, som egentligt er super simpelt men meget nemt at have med i tasken til kontoret eller skolen til daglig brug. Forlæng dine kablers levetid ved at holde dem pæne og organiserede med en eller flere effektive kabelholdere.


I foråret blussede debatten om sexmobning og hævnporno igen op, da en sexvideo med en 15-årig pige blev delt mod hendes vilje. Sagen var blot den første.\nDa det i begyndelsen af foråret kom frem, at en sexvideo med en 15-årig pige mod hendes vilje ivrigt blev delt mellem tusindvis af unge, blev sexmobning det store samtaleemne.\nVideoen fra marts 2015 var af så grov karakter, at psykolog og rådgiver hos Red Barnet, Kuno Sørensen, betegnede sagen som en af de værste seksuelle krænkelser optaget på kamera i Danmark. Pigen selv betegnede hændelsen som et overgreb og fortalte til Information, at hun ville have taget livet af sig selv, hvis hun ikke havde fået så meget hjælp og støtte i den efterfølgende periode.\nTrods sagens grove karakter skulle det dog hurtigt vise sig, at der ikke var tale om et enkeltstående tilfælde. Videoen tegnede derimod et klart billede af en tendens, der udviklede sig blandt landets unge.\nBerlingske har i den efterfølgende tid beskrevet, hvordan sexvideoer, nøgenbilleder og grænseoverskridende optagelsesritualer til diverse skoleforeninger findes på flere af landets gymnasier, og der dukkede hurtigt adskillige historier om sexmobning op.\nKort efter at historien om sexvideoen blev en offentlig kendt sag, kom det frem, at det vrimler med Facebook-sider, hvor der offentligt deles billeder af halvafklædte elever, informationer om, hvem der kysser med hvem, og der sladres om seksuelle eskapader fra skolefesterne.\nPå siderne efterlyser drengene billeder eller videoer, som andre har fået sendt, eller materiale, man har hacket sig til, og det bliver alt sammen brugt som en slags byttekort. På den måde skal drengene kun lokke ét billede ud af en pige for nemt at få ti igen – og selv om en pige skulle finde sit navn og billede på en af siderne, er der ikke meget at stille op, for alle brugerne går under et anonymt dække.\nDet er dog ikke kun uvidende piger, der udstilles viralt. I kølvandet på debatten blussede diskussionen om den sexistiske kultur, der hersker på landets gymnasier, op.\nEn video på YouTube viser, hvordan en optagelsesprøve til festrådet på Gammel Hellerup Gymnasium kunne se ud: I et af skolens klasselokaler danser en mandlig elev rundt og giver – kun iført g-streng – en lapdance til en pige, der sidder placeret på en stol.\nI en anden video fra Horsens Statsskole ses en næsten nøgen dreng blive spanket med en dildo bagi foran skolens elever, mens en video fra Facebook viser, hvordan en dreng får skaftet af en toiletbørste stukket mellem ballerne af en anden elev.\nRektor fra Horsens Statsskole bekræftede over for Berlingske, hvordan videoer af håbefulde kandidater til festrådet, der både indeholder smerte og nøgen befamling, var blevet vist i frikvarterer på skolen.\nPå Gammel Hellerup Gymnasium besluttede rektor Jørgen Rasmussen at lukke skolens kontroversielle blad »Mosquito«, efter at det kom i mediernes søgelys, at flere elever havde fået deres sexliv udstillet i skolemagasinet, og at billeder af mindreårige i kompromitterende situationer var blevet delt på nettet.


Fortællingen om Torstein Skræk – heimskringla.no\nFortællingen om Torstein Skræk\nRevisjon per 5. jan. 2014 kl. 20:35 av Jesper (diskusjon | bidrag)\n1. Om Torsteins samtale med djævelen\nDet fortælles, at kong Olav [Tryggvason] sommeren efter drog på gæstebud østpå i Viken og videre andre steder. Han kom til gilde på den gård, der hedder Reina. Han var omgivet af et stort følge. Hos kongen var dengang den mand, der hed Torstein og var søn af Torkel, som var søn af Asgeir Hidsighoved, der var Audun Skagles søn. Han var islænding og var kommet til kongen vinteren forud.\nOm aftenen, da man sad ved drikkebordene, sagde kong Olav, at ingen af hans folk måtte gå alene ud på lokummet om natten, men at enhver, der følte trang til at komme af sted, skulle bede sin sengekammerat om at gå med — ellers ville det ikke gå godt, sagde han. Man drak nu godt om aftenen, men da drikkebordene blev taget ned, gik folk hen for at sove.\nFra Codex Gigas\nUd på natten vågnede Torstein Islænding og følte behov for at komme ud af sengen, men manden, der lå ved siden af, sov så fast, at Torstein afgjort ikke ville vække ham. Så stod han op og trak skoene på sine fødder, tog en tyk skindkappe over sig og gik til dasset. Det var et stort hus — elleve mand kunne sidde på hver side. Han satte sig på den yderste plads, og da han havde siddet dér en tid, så han en djævel dukke op og sætte sig på den inderste plads. Da sagde Torstein: »Hvem er det, der er kommet?« Genfærdet sagde: »Her er Torkel den Tynde kommet — som døde sammen med kong Harald Hildetand.« »Hvor kommer du fra?« spurgte Torstein. Han svarede, at han var kommet lige fra Helvede. »Hvad kan du fortælle derfra?« spurgte Torstein. Den anden svarede: »Hvad vil du gerne vide?« »Hvem udholder bedst pinslerne i Helvede?« »Ingen gør det bedre,« sagde djævelen, »— end Sigurd Fafnersbane.« »Hvordan pines han?« »Han fyrer i en tændt ovn,« sagde genfærdet. »Det forekommer mig ikke videre pinefuldt,« sagde Torstein. »Det er det dog,« sagde djævelen, »— for brændslet er ham selv.« »Ja, så er det meget,« sagde Torstein, »— men hvem er dårligst til at udholde pinslerne dér?« Genfærdet svarede: »Starkad den Gamle tåler det dårligst — for han skriger sådan, at det for os onde er mere pinefuldt end næsten alt andet, og vi får aldrig fred for hans råberi.« »Hvordan bliver han da pint,« spurgte Torstein, »— siden han udholder det så dårligt? Han siges ellers at have været så tapper en mand.« »Han står i ild til anklerne.« »Det forekommer mig da ikke så galt,« sagde Torstein, »— sådan en kæmpe, som han var.« »Du misforstår mig,« sagde genfærdet, »— for det er kun fødderne, der stikker over ilden.« »Det var slemt,« sagde Torstein, »— men skrig du nu ligesom ham.« »Det skal jeg gøre,« sagde djævelen. Så åbnede han kæften på vid gab og kom med et stort brøl, mens Torstein holdt kappeskødet over sit hoved. Han følte et vældigt ubehag ved dette skrig og sagde: »Skriger han sådan, når det er værst?« »Dette er ikke i nærheden,« sagde genfærdet, »— for det var kun vi smådjævles skrig.« »Prøv så at skrige lidt som Starkad,« sagde Torstein. »Det kan jeg godt,« sagde djævelen. Så begyndte han at skrige for anden gang, og det så frygteligt, at Torstein fandt det enestående, at så lille en djævel kunne brøle så højt. Torstein gjorde som før og svøbte kappen om hovedet, men alligevel tog det sådan på ham, at han blev afmægtig og besvimede. Så sagde djævelen: »Hvorfor blev du så stille?« Torstein svarede, da han kom lidt til sig selv: »Jeg blev tavs, fordi jeg undrede mig over hvor frygtelig en lyd, der er i dig, som ikke forekommer mig at være en større djævel. Men er dette det højeste, Starkad skriger?« »Langtfra,« sagde han, »— dette er snarere hans svageste skrig.« »Træk du det ikke ud længere,« sagde Torstein, »— lad mig høre det højeste skrig.« Djævelen indvilligede, og Torstein gjorde sig klar; han foldede kappen sammen og viklede den således om hovedet og holdt udenpå med begge hænder. Genfærdet var rykket tre pladser nærmere Torstein ved hvert skrig, og nu var der kun tre imellem dem. Djævelen spærrede da gabet grueligt op, vendte det hvide ud af øjnene og begyndte at brøle så højt, at det forekom Torstein at overgå alt — men i det samme kimede kirkeklokken, og Torstein faldt bevidstløs om på gulvet.\nKlokkeringningen virkede sådan på djævelen, at han styrtede ned gennem gulvet, og man kunne længe høre det buldre nede i jorden. Torstein kom snart til sig selv; han rejste sig, gik til sin seng og lagde sig ned.\n2. Da Torstein blev kong Olavs hirdmand\nDa det blev morgen, stod folk op. Kongen gik i kirke og overværende gudstjenesten. Derefter gik man til bords. Kongen var ikke videre venlig. Han tog ordet: »Er der nogen, der i nat er gået alene til dasset?« Torstein rejste sig og kastede sig foran kongen og sagde, at han havde brudt hans påbud. Kongen svarede: »Dette var ikke til nogen stor skade for mig, men du bekræftede det, der siges om jer islændinge — at I er meget egenrådige. Men så du noget?« Torstein fortalte da alt, hvad der var foregået. Kongen spurgte: »Hvilken gavn mente du at få, ved at han skreg?« »Det skal jeg sige dig — herre! Da du havde advaret alle imod at gå derud alene, mente jeg at vide — da skræmslet kom — at jeg ikke ville slippe fra ham uden mén, og jeg tænkte, at I ville vågne — herre! — når han skreg, og jeg anså mig for hjulpet, såfremt I blev klar over sagen.« »Sådan var det også,« sagde kongen, »— jeg vågnede ved det, og jeg vidste også, hvad der foregik, og derfor lod jeg ringe, for jeg vidste, at du ellers ikke ville klare det. Men blev du ikke rædselsslagen, da djævelen begyndte at skrige?« Torstein svarede: »Rædsel? Det ved jeg ikke, hvad er — herre!« »Var der slet ingen frygt i livet på dig?« spurgte kongen. »Det var der ikke!« sagde Torstein, »— men ved det sidste skrig var det lige før skrækken fór i brystet på mig.« Kongen svarede: »Nu skal jeg forlænge dit navn og fra nu af kalde dig Torstein Skræk — og her er et sværd, som jeg vil give dig i navnefæste.« Torstein takkede ham.\nDet fortælles, at Torstein blev kong Olavs hirdmand og opholdt sig hos ham siden, og at han faldt på Ormen Lange sammen med kongens øvrige krigere.\nHentet fra «http://heimskringla.no/index.php?title=Fortællingen_om_Torstein_Skræk&oldid=24511»


Studerende fra Byggeri og anlæg søges til mentor-ordning (Aalborg) (Opslag hos Institut for Byggeri og Anlæg)\nStuderende fra Byggeri og anlæg søges til mentor-ordning (Aalborg)\nAt medvirke til bedre studievaner\nAt medvirke til forøgelse af studieintensitet\nAt medvirke til mindskelse af frafald\nAt medvirke til øget motivation\nMentorordningen skal ikke sidestilles med tutorerne og har ikke en funktion som festarrangør. Din faglige specialisering er underordnet, men må ikke afspejles i dit virke som mentor.\nVære motiveret for dit eget studie\nHave fornuftige karakterer fra 3. semester og fremefter (ikke nødvendigvis topkarakterer)\nVære studerende på 5., 7. eller 9. semester på Byggeri og Anlæg (uanset specialisering)\nVære bachelor fra AAU (Byggeri og Anlæg)\nDa du vil få en central rolle for studienævnet, vil alle kvalificerede ansøgere blive kaldt til samtale inden endelig ansættelse. Du vil få en grundig introduktion til funktionen inden semesterstart.\nBaseret på resultatet af denne indsats, vil ordningen videreføres, og du vil kunne fortsætte de efterfølgende år, såfremt du ønsker dette og stadig er studerende på Byggeri og Anlæg.\nLøn og forventet antal timer\nlønnen er 184,28 kr./ time . Forventet arbejdsindsats er 40-50 timer fordelt over semestret.\nSpørgsmål kan rettes til studienævnssekretær Eva Fryd ef@civil.aau.dk\nAnsøg pr. e-mail ef@civil.aau.dk\nInstitut for Byggeri og Anlæg - hurtigt overblik\nInstitut for Byggeri og Anlæg i Google


Børn får flere kram i børnehaven, når de har en yndlingsvoksen - Stevns Netavis\nHvert femte barn i alderen 5-7 år oplever, at de ikke får kram af de voksne i børnehaven. Det gælder især børn, som ikke har en yndlingsvoksen blandt personalet. Samtidig siger hvert fjerde barn, at der ikke er nogen af de voksne, som er gode til at trøste, viser ny rapport fra Børns Vilkår.\n“Hvis man slår sig, så skal man selv finde ud af det.” Sådan lyder det fra et af de børn, som er blevet interviewet til Børns Vilkårs rapport ’Tryghed i børnehøjde: Tryg tilknytning i dagtilbud’, der undersøger, hvordan 5-7-årige oplever relationen til de voksne i dagtilbuddet.\n–Danske børn er typisk i institution i 7-8 timer om dagen, og det er derfor helt afgørende for deres trivsel og udvikling, at de har trygge relationer til de voksne i dagtilbuddet. Af samme grund er det stærkt bekymrende, at hvert femte barn i undersøgelsen siger, de ikke får kram, og at hver fjerde ikke synes, der er nogen blandt de voksne, der er gode til at trøste, siger direktør i Børns Vilkår, Rasmus Kjeldahl.\n–Pædagoger kender godt til, at børn har yndlingsvoksne, men i en travl hverdag er det for mange mere praktisk, hvis børnene kan bruge flere voksne end én. Vi kan dog se, at det betyder rigtig meget for børnenes trivsel, at de har en voksen, som de føler sig ekstra trygge ved, og som er god til at aflæse, hvornår de f.eks. har brug for et kram. Her er det vigtigt at være særligt opmærksom på de børn, hvis signaler kan være sværere at aflæse, og som derfor risikerer at blive overset, siger psykolog i Børns Vilkår, Malene Angelo.\n–Vi skal have flere voksne i dagtilbuddene, og det er meget vigtigt, at det er nærværende voksne. Udover bedre normeringer skal vi derfor styrke rammerne om det pædagogiske arbejde i dagtilbuddene og sikre, at kvaliteten af pædagoguddannelserne bliver løftet.


Tåsinge museum - Den lille svendborgguide\nKirkebakken 1, Bregninge\nLige nedenfor Bregninge kirke på de fredede "Bregninge bakker på 18.000m2" ligger der fire huse, som tilsammen udgør Tåsinge museum. Et femte hus, Musikhuset\nåbner 2012. Et museum stiftet og opført af malermester Poul Fredholm 1899- 1972. Han var en ivrig samler af alskens gamle og interessante ting som han fandt i hjem rundt omkring på øen. I 1958 fik han ideen til at genopfører et par bygninger, han var kommet i besidelse af, bl.a. det gamle skipperhjem. Han flyttede alle sine samlinger ind i husene og åbnede det som Taasinge Skipperhjem og Folkemindesamling.\nSenere i 1967 kom bygningen med bl.a. de mange folkedragter samt Nielsine Nielsens rebslageribygning fra Grønnegade i Troense hertil. Den har igennem fire generationer sørget for forsyninger af tovværk til Tåsinges mange byggerier af træskibe før i tiden. Få år før hans død, stiftede han Tåsinge museumslaug. Dette er idag stadig indehaver af museet.\nUdsigt fra Bregninge kirktårn ud over noget af Bregninge bakker.\nI bakker går en flok geder. Man er velkommen til at gå derind stille og roligt.\nGår man ind i det lille skipperhus ses nogle få meget små rum med lave lofter og gamle møbler og man bliver straks ført tilbage til midten af 1800-tallet vor huset er fra.\nHer ses stuen indrettet som sådan et typisk kunne se dengang.\nDette er det lille køkken i det gamle skipperhjem med fyrested og de mange køkkenredskaber.\nPå museet findes en udstilling om Elvira Madigan og Sixten Sparres kærlighedsdrama. Som noget specielt er der kostumer og en broche, som har tilhørt Elvira Madigan.\nI 1976 udvidede man museet med en bygning p.g.a. pladsmangel. Her findes en hel del folkedragter fra gamle dage og her er også en flot samling af folkemusikinstrumenter og en masse billeder af dansestuer. I kælderetagen findes en blandet udstilling af gammelt smede-, maler- og skomagerværktøj, væveri, skolevæsen, og vragdele fra engelsk flystyrt (mindesmærke i Vemmenæs) plus en masse andet.\nBesøg deres egen netside. Bagefter kunne man gå op i tårnet i Bregninge kirke få meter herfra og få en herlig udsigtsoplevelse eller man kan stille sin sult på Bregninge vindmølle lige i nærheden. Har man medbragt mad, kan denne nydes få meter fra skipperhjemmet. Der er gode muligheder for parkering for biler og busser ved kirken.


Menneskelighed, også kendt som Humanity, er hvor tæt man er på sin menneskelige side. Humanity går på en skala fra 0 til 10. På 0 er man et komplet monster, der menneskelig del har. Man er kun et rovdyr. De fleste mennesker ligger på 7, og rykker sig sjældent.\nDet er også ens humanity der siger noget om, hvor god man er til at omgås mennesker. Vampyrer der har glemt deres menneskelige sige, har det med at glemme at blinke, trække vejret eller kommunikere nonverbal. De er stenstøtter af monstrøsitet.\nPå nedenstående liste vil du se de forskellige synder der kan tvinge dig til at falde i humanity, samt en generel beskrive af niveauet. Du kan også se antallet af Touchstones. En Touchstone er en person, en vane eller et sted som forankrer dig til din menneskelighed. Hvis disse udryddes (f.eks. ved at du mister kontakten til dem, eller at de dør, eller at forholdet ødelægges) mister du øjeblikkeligt 1 humanity. Eksempler på touchstones kunne være din dødelige kæreste, det hus du voksede op i som du nu har ladet en ny familie flytte ind i, dine forældres gravsten, din lillesøster som nu er på plejehjem eller noget helt andet. Alle touchstones skal godkendes af spilledelsen. Mister man sin Touchstone, kan man ikke stige i Humanity før man har sovet i Torpor i en periode. Man vil typisk etablere nye Touchstones kort tid efter man vågner.\nMan falder i Humanity når man bryder med det at være menneske, f.eks. ved de forskellige synder (har du humanity 4, skal du kun koncentrere dig om humanity 4, 3, 2 og 1). Hvis du har gjort noget, der gør du tror du falder i Humanity, kontakt da spilledelsen.\nEksempler på Synder\nVampyren er næsten en idoliseret version af mennesket. Ekspert i at føle sig menneskelig og agere menneskelig. Vampyren tiltrækker mennesker til sin side uden problemer. Det kræver dog ofte at vampyren tager afstand til mange af de ting, som definerer vampyrerne.\nEmpati kommer ufrivilligt og konstant til disse væsner.\nEn nat uden menneskelig kontakt - At lyve overhovedet - At bruge mere end 1 blod pr. nat.\nDet er dig særligt nemt at tiltrække ressourcer og at jage. Husk at nævne dette under din jagt og eventuel brug (og køb) af ressourcer, hvis det indebærer interaktion med dødelige.\nAt se mennesker spise - At benytte discipliner til at gøre noget tydeligt overnaturligt - At drikke fra en uvillig eller en uvidende - At skubbe til en andens vilje via en disciplin - At blive rørt af solen.\nUnge vampyrer findes ofte her. Der ingen problemer med at gå blandt menneskerne - empati kommer naturligt til disse væsner, og minderne om mad, sollys, og lignende er tydelige.\nAt skabe en ghoul - At blive afvist af et menneske - At frenzye - At fratage en andens samtykke via discipliner\nEn uge uden menneskelig kontakt - At overleve noget der ville sende et menneske på hospitalet - At skade nogen på grund af blod\nVampyren har set lidelse, smerte og ubehag - og er begyndt at acceptere dette som en del af eksistensen. Empati er stadig en mulighed, men vampyren har anerkendt at denne aldrig igen bliver et menneske - en stigende grad af selvviskhed indtræder også, og løgn kommer naturligt.\nAt falde til Torpor - At drikke fra et barn - At læse din egen nekrolog - At overleve et biluheld eller andet fysisk voldsomt traume.\nTo uger uden menneskelig kontakt - At nå til Blodpotens 3 - Døden af et familie medlem eller en elsket - At indgå i en Covenant uden at være enig i dens ideologi grundlag.\nDu har nu svært ved at relatere til mennesker. Jagt kan blive gjort sværere og det samme med ressourcer. Husk at nævne dette under din jagt og eventuel brug (og køb) af ressourcer, hvis det indebærer interaktion med dødelige.\nDu har set mere lidelse og ødelæggelse end de fleste mennesker nogensinde kommer til. du er ikke seriemorder, men du har taget liv - og ved at du kommer til det igen. Mennesker ses som kortlevede og svagelige.\nDin kalkulerende og konsekvensorienterede etik gør det svært at udvise empati.\nVold i affekt - At tilbringe et år eller mere i Torpor - At overleve et århundrede - Mandrab ved uheld\nKynisk og afskåret beskriver vampyrer på dette niveau. Du myrder hellere vidner, eller ødelægger deres liv, end risikere at de en dag taler over sig. Du træder på enhver for at sikre din overlevelse.\nEn måned uden menneskelig kontakt - At nå Blodpotens 6 - Døden af en dødelige familiemedlem eller en dødelig elsket - Mandrab i affekt\nDin umenneskelighed er nu klart tydelig. Vi forventer at du har mindst et tegn på dette, f.eks. bleg hud, evigt synlige jagt-tænder, etc.\nPå dette niveau er din menneskelighed ikke et problem mere. Mennesker er kvæg eller værktøjer, så hvorfor overhovedet være interesseret i hvad de tænker om dig? Dit tankemønster og etiske kodeks har nu intet at gøre med det at være menneske.\nEt år uden menneskelig kontakt - Planlagt mord - At opleve en kultur der ikke eksiterede da du levede - At overleve 500 år - At embrace\nSom ovenstående, dog 2 tegn.\nDu taler ikke formålsløst. Du agerer ikke formålsløst. Du kan opføre dig som et menneske, men kun hvis det tjener din overlevelse.\nAlt handler om blodet, søvnen og magten.\nDu har ingen mulighed for empati og du ligner og agerer sig et monster.\nAt myrde en Touchstone - Massemord eller tortur - At ødelægge en anden psykisk -Et årti uden menneskelig kontakt\nDit bæst er så tæt på overfladen, at alle kan se det. Du bliver præsenteret til briefingen.


Hvordan man dyrker brogede ingefær - Angelispress.com\nHvordan får jeg en klor duft af en badedragt?\nHvordan man høste myrra\nHvor hen til ren uld jakker\nHvordan til at plante halv vintønder med agurker & Squash\nBrogede ingefær, også kaldet brogede shell ingefær (Alpinia zerumbet "Variegata"), er en af over 1300 ingefær arter fra troperne. Brogede ingefær kan nå 6 fod i højden, med aflange blade op til en fod lange. Bladene er markeret med creme striber. Planter producerer hængende klynger af duftende, Rosa-hvide blomster op til inches 24 lang. Knopper ligner skaller. Brogede ingefær blade overleve temperaturer helt ned til 25 grader Fahrenheit, men anlægget vil ikke blomstre i frost-udsatte områder.\n•Plant brogede ingefær jordstængler i gratis-dræning, rig jord i et solrigt eller let skygge. Plantens blade bliver mere farverige, hvis det modtager nogle direkte solskin. Begrave rhizomer 1 tomme dyb, forlader mindst 2 fødder mellem planterne.\n•Kapacitet dine brogede ingefær så snart overfladen af jorden begynder at tørre. Overvåge dit anlæg i løbet af sommeren, og vand det så snart bladene udvise tegn på visnen.\n•Fertilize din brogede ingefær plante hver måned i de varmere måneder af året. Bruge en afbalanceret gødning i enten flydende eller granulat.\n•Propagate brogede ingefær til enhver tid ved at grave op store planter og dividere jordstængler i hånden.\n•Grow brogede ingefær i beholdere i områder udsat for frost, og flytte dem indendørs, så snart temperaturen falde til under 50 F. Hold beholderen tæt på et lyst vindue. Denne art kun blomster på andet år vækst og ikke producerer blomster hvis udsat for selv lys frost. Alternativt, kan du behandle planten som en årlig dyrkes kun for sin løv. Grave op jordstængler i slutningen af efteråret, og gemme dem indendørs. Holde dem dækket med tør jord eller fyrretræ bark mulch på 55 F.\n•Vælg dværg form af brogede ingefær (Alpinia zerumbet "Variegata dværg") til små haver eller containere. Sorten dværg kan prale af den samme farverige detalje som standard, men vokser op til kun 3 fod høj.\nØge mængden af vand du give hvis din brogede ingefær udvikler brune bladrande.\nHvordan man dyrker kulinariske ingefær\nHvordan man dyrker gule ingefær